text:
Tuesday, 30 September 2014
Failte air ais!
Duilich nach deach mòran a sgrìobhadh air a’ bhlog bho chionn goirid! Tha cùisean air a bhith cianail fhein trang mar às àbhaist.
An toiseach, bu mhaith leinn fàilte chridheil a chur air Mgr. Neithercut a tha air tilleadh an dèidh bliadhna ann am Forfair. Tha Mgr. Charity gu sònraichte toilichte gu bheil cuideigin eile san roinn a-rithist!
Tha sinn a-nis a’ teannadh air làithean-saora eile, ach tha an t-uabhas air tachairt bhon a thill sinn as deidh an t-samhraidh…
Chaidh sgoilearan S2/3 dhan fhèis leabhraichean airson Màrtainn Mac An t-Saoir fhaicinn, còmhla ri sgoilearan Sgoil Ghàidhlig Ghlaschu – turas gu math inntinneach.
Chunnaic S5/6 dealbh-cluich ‘MacBeatha’ – an dealbh-chluich aig Shakespeare sa Ghàidhlig. Ged a bha a’ chainnt caran doirbh a thuigsinn, chòrd an gnothach ris na sgoilearan glè mhath, is deagh chleasachd ri fhaicinn.
Ghabh Fionnlagh agus Roise pàirt san fharpais labhairt ‘Ri Chèile’ ann an Glaschu, far an do bhruidhinn iad air Mac an t-Srònaich (Fionnlagh) agus ceanglaichean eadar Gàidhlig is Gaeilge (Roise) air beulaibh sgoilearan agus tidsearan à Alba is Eirinn. Ged a bha eagal am beatha orra, nach iad a bha math!
Fhuair sinn a-mach an-diugh gun robh sinn gu math soirbheachail ann am farpais bhàrdachd ‘Struileag’ far an do bhuannaich Fionnlagh a’ chiad duais agus Mikaela an dara duais! Abair deagh naidheachd.
Tha na sgoilearan cuideachd trang ag ullachadh airson FilmG – tuilleadh dhuaisean air fàire ’s dòcha!
Sin agaibh blasad dhe na tha a’ dol san sgoil, agus feuchaidh sinn a bhith sgrìobhadh air a seo rud beag nas trice, fhad’ s a shocraicheas cùisean!
Apologies for the lack of activity on the blog! Things will hopefully settle down now with the welcome return of Mr Neithercut.
A lot has happened since we returned from the summer holidays, including:
- S2/3 Book Festival trip
- S5/6 Gaelic Macbeth play at the festival
- Ri Cheile speaking competition with Scottish and Irish schools
- Finlay and Mikaela's prize winning poetry (Struileag)
- FilmG prep
We will do our best to keep this blog up-to-date!Roise holding court at the Ri Cheile speaking competition


c: text/html

text:
- TIOTAL
- Cidhe Dhùin Bheagain
- EXTERNAL ID
- HC_PLANNING_02_031_0870
- ÀITE
- Dùn Bheagan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14416
- KEYWORDS
- cidhichean
aiseagan
còmhdhail
cidheachan
'S ann o 1865 a tha an cidhe a tha a' putadh a-mach ann an Loch Dùn Bheagan, agus bha e uaireigin glè chudromach ann am beatha a' bhaile. Bha am Post Oifis faisg air làimh agus bhiodh am post air a thoirt don bhaile air a' bhàta-smùid, còmhla ri bathar deatamach eile, luchdan mòra agus luchd-siubhail. Ged a tha Loch Dùn Bheagan doirbh a sheòladh le na th' ann de dh'eileanan beaga, bha Dùn Bheagan na phort dheatamach fada san 19mh linn, agus bàtaichean cargu a' chost an iar agus bàtaichean-aiseig a' ceangal an sin air an rathad do na h-eileanan an iar. Bho na 1950an ge-ta, tha an cidhe air a bhith gu math nas sàmhaiche, dachaigh do ghrunn bhàtaichean-iasgaich agus sgothan-seòlaidh a bhios a' tadhal.

robotstxt: allowed

filter: keep


text:
Dùil ri co-dhùnadh air tuath-gaoithe ann an Cataibh
Beachdaichidh comhairlichean air Ghàidhealtachd Dimàirt air planaichean connspaideach airson tuath-gaoithe a thogail ann an Cataibh.
Tha oifigich dealbhachaidh a' moladh nach bu chòir bacadh a chur air an leasachadh, a tha faisg air Àird Ghaoithe.
An toiseach bha a' chompanaidh Wind Energy airson 43 crainn a chur an-àirde air oighreachd Chille Mhuire is Ghleann Chailibhidh.
Ach chaidh an àireamh a lùghdachadh gu 34 crainn ann an oidhirp gus buidhnean a bha an aghaidh an leasachaidh a riarachadh.
A dh'aindeoin sin tha an t-ùghdarras ionadal air còrr is 200 gearain fhaighinn mun phròiseact, le Comhairle Sreapadaireachd na h-Alba ag iarraidh air comhairlean cùl a chur ris an sgeama.
Tha Wind Energy ag ràdh gun cùm an tuath-gaoithe dealan ri 90,000 dachaigh, gun cruthaich e obraichean san sgìre agus gun coisinn e timcheal air £8m dhan choimhearsnachd.
Tha oifigich dhealbhachaidh ag ràdh gu bheil grunn thuathan-gaoithe san sgire mar thà, 's iad a' gabhail ris gu bheil dragh air daoine mun bhuaidh air coltas an àite.
Ach tha iad ag iarraidh air comhairlichean am plana a leigeil troimhe, le sreath de chùmhnantan na lùib, agus an co-dhùnadh deireannach fhàgail aig Riaghatas na h-Alba.


text:
"Misneachd" mu chùram Ospadail a' Bhelford
Tha Bòrd Slàinte na Gàidhealtachd ag ràdh gu bheil iad misneachail mun chùram a tha ri fhaighinn aig Ospadal a' Bhelford sa Ghearasdan.
Tha seo a' tighinn às dèidh aithisg a tha a' sealltainn gu bheil ìre-bàis an ospadail nas àirde na an ìre chuibheasach.
A rèir nam figearan as ùire mu ìre-bàis ann an ospadalan, bha an ìre-bàis am measg euslainteach aig Ospadal a' Bhelford sa Ghearasdan a dhà uimhir ìre-bàis na dùthcha san fharsaingeachd.
Tha dragh air BPA na sgìre, Ceit Fhoirbeis, mu na figearan, is i airson coinneachadh ri oifigearan bho Bhòrd Slàinte na Gàidhealtachd.
Tha am Bòrd Slàinte a' dèanamh sgrùdaidh a thathas an dùil a bhios deiseil aig meadhan na h-ath-mhìos.
Ach tha iad ag ràdh gu bheil luchd-sgrùdaidh neo-eiseamalach air dèanamh a-mach nach eil adhbhar dragh ann.
Thuirt an Stiùiriche Meidigeach, an Dtr. Rod Harvey, nach b' urrainn dhaibh fàiligidhean ann an cùram a tha ri fhaighinn san ospadal ainmeachadh a bhiodh nam pàirt de bhàs euslaintich.
Thuirt e cuideachd gum biodh buaidh aig an àireimh bhig de dh'euslaintich a bhios a' tighinn dhan ospadal air na figearan.


text:
Subway Ghlaschu 1.0 #gàidhlig #gaelic @glasgowsubway
Chan fhada gus am bi trèanaichean ùra air Subway Ghlaschu agus chan eil teagamh sam bith nach eil coltas spaideil ùr-nodha orra. Ach am mair iad fad 80 bliadhna? Tha na trèanaichean a th’ air an t-Subway aig an àm seo cha mhòr 40 bliadhna a dh’aois ach an robh fhios agad gun do mhair na t...
Air fhoillseachadh le: Trèanaichean, tramaichean is tràilidhean - DiarDaoin, 20 dhen t-Sultain
- Trì mìosan air ais
- Cuir bhòt! Subway Ghlaschu 3.0 #gàidhlig @glasgowsubway
Tha dealbhan air tighinn am bàrr de na trèanaichean ùra airson Subway Ghlaschu air twitter. Great to see first look at new Subway trains at Int transport trade fair ...Trèanaichean, tramaichean is tràilidhean - DiCiadain, 19 dhen t-Sultain
- Seann-naidheachdan
- Cuir bhòt! Iomairt airson soidhnichean #Gàidhlig air Subway Ghlaschu
Dè an rathad-iarainn a bhios an àireamh as motha de luchd na Gàidhlig is luchd-ionnsachaidh na Gàidhlig a’ cleachdadh gach latha? Chan eil fhios agam le cinnt, ach chanainn ...Trèanaichean, tramaichean is tràilidhean - DiMàirt, 28 dhen t-Samhain, 2017
- Cuir bhòt! Iomairt an latha – soidhnichean #Gàidhlig airson Subway Ghlaschu
Tha mi air iomairt bheag a thòiseachadh gus soidhnichean Gàidhlig fhaighinn ann an Subway Ghlaschu. Tha soidhnichean dà-chànanach air an lìonra nàiseanta air feadh na ...Trèanaichean, tramaichean is tràilidhean - DiarDaoin, 5 dhen Mhàrt, 2015
- Cuir bhòt! Ainmeil mu dheireadh thall! #gàidhlig @GlasgowSubway
Fhuair mi post-d bho chionn beagan mhìosan bho fhear Keith Anderson an Dùn Èideann a bha a’ sgrìobhadh leabhar mu Shubway Ghlaschu. Chunnaic e dealbh no dha a thog mi den ...Trèanaichean, tramaichean is tràilidhean - DiCiadain, 5 dhen Mhàrt, 2014
- Cuir bhòt! Tha Smeur aig an t-Subway ach tha eisir a dhìth! #gaidhlig #glasgowsubway
Tha cairt thapaidh (smart card) ri fhaighinn airson Subway Ghlaschu mu dheireadh thall. ’S e ceum air adhart a th’ ann gun teagamh ach a bheil e cho math sa tha propaganda ...Trèanaichean, tramaichean is tràilidhean - DiCiadain, 13 dhen t-Samhain, 2013
- Cuir bhòt! Co-latha-breith sona Fo-thalamh Ghlaschu! 115 an-diugh
Is e latha cudromach a th’ ann an-diugh, an 115mh co-latha-breith aig rathad-iarainn fo-thalamh Ghlaschu – an Subway. ‘S e an subway an treas fo-thalamh as sine san ...Trèanaichean, tramaichean is tràilidhean - DiarDaoin, 15 dhen Dùbhlachd, 2011
- Cuir bhòt! Ath-nuadhachadh an t-Subway
Tunail air fo-thalamh Ghlaschu Tha e coltach gun tèid rathad-iarainn fo-thalamh Ghlaschu ath-nuadhachadh agus an Riaghaltas air gealladh gun toir iad taic don ...Trèanaichean, tramaichean is tràilidhean - DiDòmhnaich, 10 dhen Ghiblean, 2011


text:
RANKINS
O Tha Mo Dhuil Ruit Lyrics
O tha mo dhùil ruit
Tha 's bi mo dhùil ruit
Òg a chuir mi ùidh
Ann an cùirtear na féile
Caomh leam an t-òigear
Dh'fhalbh uainn Di-Dòmhnaich
'S e bhi nochd a' seòladh
Thug deòir mo léirsinn
O tha mo dhùil ruit
Tha 's bi mo dhùil ruit
Òg a chuir mi ùidh
Ann an cùirtear na féile
Gheall e bhi dìleas
'S cinnt leam gur fìor e
Ged tha mi 'n diugh fo mhì-ghean
Gun sgrìobhadh 'o méudail
O tha mo dhùil ruit
Tha 's bi mo dhùil ruit
Òg a chuir mi ùidh
Ann an cùirtear na féile
'S diomhain bhi tùrsach
'S deòir air mo shùilean
Chaoidh cha chuir e cùl rium
Mo run-sa cha tréig mi
O tha mo dhùil ruit
Tha 's bi mo dhùil ruit
Òg a chuir mi ùidh
Ann an cùirtear na féile
Com as grinne nàdur
Beul as binne mànran
Rognaich mi thar chàche
'S gur tràth thag mi spéis da
O tha mo dhùil ruit
Tha 's bi mo dhùil ruit
Òg a chuir mi ùidh
Ann an cùirtear na féile
Gann biodh ar storas
Mòr bidh ar sòlas
Gach làtha mar bu chòir dhuinn
A' còmhnadh a chéile
O tha mo dhùil ruit
Tha 's bi mo dhùil ruit
Òg a chuir mi ùidh
Ann an cùirtear na féile
check amazon for O Tha Mo Dhuil Ruit mp3 download


text:
A’ Ghàidhlig ann an Lunnainn
Tha barrachd rudan Gàidhlig a’dol ann an Lunnainn na shaoileadh tu /There is more Gaelic in London than you may know about.
Clasaichean Gàidhlig aig colaiste an City Lit, còisir Gàidhlig, seirbhisean Gàidhlig, buidheann còmhraidh Gàidhlig, mar eisimpleir/ Gaelic classes at City Lit, the London Gaelic Choir, Gaelic church services and a Gaelic conversation group, for example.
Seo na ceangalaichean / Here are the links:
Coisir Gàidhlig Lunnainn / London Gaelic Choir
An còisir Gàidhlig as sine san t-saoghal / The oldest Gaelic choir in the world
Clasaichean do luchd-ionnsachaidh Gàidhlig sa cholaiste City Lit/ Classes for Gaelic learners at City Lit
Seirbheisean Gàidhlig / Gaelic church services
Seirbheisean Caitligeach agus Pròstanach /Roman Catholic and protestant services
Còmhradh Gàidhlig Lunnainn / London Gaelic conversation group
Buidheann còmhraidh beag a bhios a’ cruinneachadh ann an cafaidh
A small conversation group that meets in a café


text:
Dùil ri buannachd à tuath-gaoithe
Bidh àite mòr aig na h-Eileanan an Iar ann an gnìomhachas a' chumhachd ath-nuadhachail, a rèir cheannardan Comhairle nan Eilean Siar.
Thug iad am beachd seachad 's cead ga thoirt do thuath-gaoithe faisg air Steòrnabhagh anns am bi 36 crann.
Tha an sgeama ga chur air adhart le Lewis Wind Power Earranta, co-bhanntachd eadar AMEC, EDF Energy agus Urras Steòrnabhaigh.
Thuirt an riaghaltas gun tèid cumhachd gu leòr a chruthachadh airson 60,000 dachaigh agus gun tèid cùmhnantan-togail luach £40m a chruthachadh dhan eaconomaidh ionadail.
Buanachd
Thuirt fear-gairm CNES, Tormod Dòmhnallach, gur e fìor dheagh naidheachd a th'ann dhan choimhearsneachd.
''Gheibh a' choimhearsneachd buananchd ann an iomadach dòigh", thuirt e.
''Tha sinn air a bhith a' coimhead le leasachaidhean den t-seorsa seo, gu tig eadar 15% agus 20% den teachd a-steach agus an t-ionmhas bho na tuathan-gaoithe dhan choimhearsneachd air dòigh air choireigin.
''S e sin a tha sinn air a bhith a' sireadh bho thùs agus tha sinn air sin fhaighinn bhon fheadhainn a chaidh a cheadachadh gu ruige seo", thuirt e.
Càbal-Mara
A-rèir an riaghaltais, tha seo a' cur ris a' chùis làidir a th' ann mar thà airson càbal mòr dealain a chur eadar na h-Eileanan an Iar agus Tìr-Mòr.
Tha Siamarlan an Urras Steòrnabhaigh, Iain MacÌomhair, misneachail gun tig an càbal taobh a-staigh trì bliadhna.
''Tha ceist fhathast ri fhreagairt", thuirt e.
"Tha fios againn gu bheil cosgaisean mòra an cois a' chàbail ach chaidh gealltanas a thoirt dhuinn gum bi sinn air ar ceangal ann an trì bliadhna eile.
''Bhiodh e glè thàmailteach as dèidh na strì, cosgais agus an ùine a tha daoine air a bhith a' feitheamh, ma bhios an càbal na chnap-starra.'
''Tha fios againn a-nis na tha tachairt ann an Èisginn agus air iomall Steòrnabhaigh gum feum sinn ceangal san aithghearrachd agus gum faigh na h-eileanan seo an aon chothrom sa tha àiteachean air Tìr-Mòr", thuirt e.


text:
- TIOTAL
- Suaicheantas Rìoghail na h-Alba
- EXTERNAL ID
- QZP40_1438_P304
- DEIT
- 1831
- LINN
- c1560an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31445
- KEYWORDS
- suaicheantas
sgiathan
leòmhann
leòmhann rèimeil
rìghrean
Ceannard na Stàite
beathach an aon adhairc  crùintean
an Naomh Anndra
facail-suaicheantais
Tha dealbhadh Suaicheantas Rìoghail na h-Alba ag innse mu eachdraidh riaslach na h-Alba. 'S e prìomh adhbhar Suaicheantais Rìoghail comharrachadh Ceannard na Stàite. Chaidh an suaicheantas seo a dhèanamh ro àm Aonadh nan Crùn ann an 1603 oir dh'atharraich Seumas VI agus I an sgiath gus an Aonadh a shealltainn.
'S e a' phàirt as tràithe dhen t-suaicheantas an Leòmhann rèimeil. Tha seo bho linn Uilleim I, 'an Leòmhann'. Chaidh an dà bhann timcheall air an leòmhann a chur ris le Alasdair II a' comharrachadh an t-Sean Chàirdeis eadar Alba agus an Fhraing.
Chaidh na beathaichean a tha a' cur taic ris an sgiath a chur ris leis na Rìghrean Seumasach. B' e dàimh a b' fheàrr le Seumas I ach chaidh an atharrachadh le Seumas II gu biastan aon adharcach, le sèinichean mun amhaichean agus crùintean air an cinn.
Tha an sèine de chluarain a tha crochte air an sgiath a' cumail Seud an Naoimh Anndra, naomh na h-Alba.
Tha Claidheamh agus Slat na Stàite aig an leòmhann bheag dhearg a tha na shuidhe os cionn a' chrùin. Thug am Pàp Alasdair VI an t-Slat agus thug am Pàp Julius II an claidheamh don Righ Seumas IV.
Tha dà phìos sgrìobhadh air Suaicheantas Rìoghail na h-Alba, 'In Defense' agus 'Nemo me impune lacessit' (cha toir duine ionnsaigh ormsa gun aithreachas), a tha air eadar theangachadh ann an Albannas mar 'Wha daur meddle wi' me?'
Chaidh an dealbh seo a thoirt à 'The Scottish Gael or Celtic Manners' le Seumas Logan


text:
- TIOTAL
- Inbhir Nis
- EXTERNAL ID
- QZP40_3289_P001
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1875
- LINN
- 1690an
- CRUTHADAIR
- John Slezer
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31742
- KEYWORDS
- bailtean
cathair-bhailtean
blàran
prìomh-bhailtean
Bailtean Rìoghail
Seumasaich
eaglaisean
àrd-eaglaisean
aibhnichean
lochan
Sligh'-uisge na h-Alba
amaran-uisge
Chaidh an sealladh seo de dh'Inbhir Nis a dhèanamh o ghràbhaladh a nochd air 'Theatrum Scotiae' aig Slezer. 'S e Duidseach a thàinig a dh'Alba ann an 1669 a bh'ann an Iain Slezer. Bha ùidh aige ann an togalaichean eachdraidheil is, mar thoradh air an sin, rinn e gràbhalaidhean de bhailtean Albannach. Bha sgrìobhadh le Sir Raibeart Sibbald cuideachd ann an 'Theatrum Scotiae' is tha e fhathast air a chleachdadh mar leabhar prìomh-fhianais cudthromach.
Tha Inbhir Nis na laighe aig ceann A' Ghlinn Mhòir is air bruaichean Abhainn Nis. Gu math tric, tha e air ainmeachadh mar phrìomh-bhaile na Gaidhealtachd. Chaidh a stèidheachadh mar Bhaile Rìoghail le Rìgh Daibhidh ann an 1158. Tha e co-cheangailte ri MacBheatha, a thog caisteal ann. Bha saighdearan Sasannach a' glèidheadh a' bhaile ann an 1303, ach chaidh a thoirt do luchd-taic Raibeart am Brus gu ruig 1508 nuair a thàinig Iarla Hunndaidh gu bhith na neach-glèidhidh anns an Aramach Ghlòrmhor ann an 1688. O dheireadh an 19mh linn chunnaic Inbhir Nis Aramach nan Seumasach an 1745 (a chrìochnaich ann am Blàr Chùil Lodair), togail Sligh'-uisge na h-Alba is an aon choinneamh de Chaibineat Bhreatainn a chaidh a chumail a-riamh taobh a-muigh Lunnainn. Chaidh a' choinneamh seo a chumail ann an Taigh a' Bhaile Inbhir Nis ann an 1921 nuair a dhiùlt Èirinn an Rìgh is an Ìompaireachd, agus aig an àm bha Lloyd George air saor-làithean ann an Taobh Siar Rois.
Seach gu robh mòran sabaid a' tachairt mu thimcheall air, chan eil mòran thogalaichean eachdraidheil air fhàgail ann an Inbhir Nis, ach a-mhàin an Seann Àrd Eaglais, ach tha a' mhòr-chuid de dh'ailtearachd Inbhir Nis on 19mh linn. Bha e ainmeil nach robh Inbhir Nis na bhaile-mhòr air sgàth 's nach robh stìoballan air an Àrd-eaglais, ach chaidh inbhe bhaile-cathrach a thoirt do dh'Inbhir Nis ann an 2000 mar fhear de thrì bailtean a fhuair an inbhe sin aig àm an Dà Mhìle Bliadhna.
Chithear an gràbhaladh seo ann an 'Invernessiana: Contributions toward A History of the Town and Parish of Inverness, from 1160 to 1599', le Teàrlach Friseal-Mac an Tòisich. Tha e air a mheurachadh o leth-bhreac Fhriseil-Mac an Tòisich fhèin, pàirt den chruinneachadh leabhraichean aige a th'ann an Leabharlann Inbhir Nis an-diugh


text:
- TIOTAL
- Caisteal Dhùn Ollaigh, An t-Òban
- EXTERNAL ID
- GB1796_859_20_0850
- ÀITE
- An t-Òban
- SGÌRE
- Ceann a Deas Latharna
- SIORRACHD/PARRAIST
- EARRA-GHÀIDHEAL: A' Chille Mhòr 'a Cille Bhrìghde
- LINN
- 20c
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10742
- KEYWORDS
- togail-dhealbh
A' Ghàidhealtachd agus na h-Eileanan
eachdraidhean sòisealta
Seumasaich
caisteil
dealbh
Chaidh an dealbh seo de thobhtaichean Caisteal Dhùn Ollaigh a thogail anns a' chiad leth dhen 20mh linn. Chaidh an dealbh a thogail le M.E.M. Donaldson.
Tha Caisteal Dhùn Ollaigh air rubha creagach a' coimhead a-mach air Bàgh an Òbain. Tha cladhach air an làrach air a shealltainn gun robh daoine a' fuireach air an làraich cho tràth ris an t-seachdamh linn ach chaidh na tobhtaichean bho na meadhan linntean a chithear an-diugh a thogail mu 1200-1400AD. B' e an caisteal seann chathair Chlann Dùghaill, Tighearnan Latharna, aig an robh an treas cuid de dh'Alba aig aon àm. Chaidh an caisteal a thoirt dhan Chrùn an dèidh àr-a-mach nan Seumasach ann an 1715 ach chaidh a thilleadh do Chlann Dùghaill an dèidh sin. Dh'fhàg Clann Dùghaill an caisteal ann an 1746 airson taigh mòr dùthchail faisg air làimh. Tha tobhtaichean a' chaisteil fhathast le MacDhùghaill Chlann Dùghaill.
Rugadh an neach-togail-dhealbh, Màiri Ethel Muir Donaldson, ann an 1876 agus thàinig I chun na Gàidhealtachd mu 1908. Shiubhail I mun cuairt ceann a tuath agus taobh an iar na Gàidhealtachd, a' sgrìobhadh agus a' togail dhealbhan. Eadar 1912 agus 1949 rinn I iomadach leabhar air eachdraidh shòisealta agus cleachdaidhean an t-sluaigh ann an ceann a tuath agus taobh an iar na Gàidhealtachd. 'S iad 'Wanderings in the Western Highlands and Islands' agus 'Further Wanderings - Mainly in Argyll' an dà leabhar as ainmeile a rinn i agus tha a dealbhan fhèin anns na leabhraichean sin. Dh'eug i ann an dachaigh-cùraim ann an Dùn Èideann ann an 1958 agus chaidh a tiodhlacadh air Eilean I
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Foillseachaidhean Taghaidh, 1874:"Gu Luchd-obrach Inbhir Nis", litir a' toirt taic do Mhac an Tòisich an Ràthaig Mhòir
- EXTERNAL ID
- Z_QZP40_2915_P028
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 8948
- KEYWORDS
- taghaidhean
poilitigs
luchd-poilitigs
pàrtaidhean poilitigeach
Chaidh an litir gun ainm seo, a chaidh fhoillseachadh rè iomairt Taghaidh Coitcheann 1874, ag iarraidh air luchd-taghaidh a' clas-obrach taic a thoirt do dh'Aonghas Mac an Tòisich an Ràthaig Mhòir, fear de dhithis thagraichean Libearalach airson seata pàrlamaideach Bailtean Inbhir Nis. Anns an litir, tha an t-ùghdar a' magadh air an tuairisgeul gun do chosg an tagraiche Libearalach eile, Teàrlach Friseal Mac an Tòisich, "na ceudan de mhìltean notaichean" anns an sgìre. Ach thathar a' moladh Mac an Tòisich an Ràthaig Mhòir airson a thaic do dh'obraichean poblach (gu h-àraidh togail rathaidean-iarainn air a' Ghàidhealtachd) agus airson an airgid a chur e an sàs annta. Tha Fear an Ràthaig Mhòir air a mholadh cuideachd airson "nan gnìomhan carthannach poblach is prìobhaideach" aige, a' gabhail a-steach tabhartas susbainteach do dh'Ospadal Inbhir Nis. Thathar a' cur cuideam air mar a bha Friseal Mac an Tòisich uair na Thòraidh agus gu h-àraidh mar a bha e na bhall den Junior Carlton Club rud a tha gu math amharasach ann am beachd an ùghdair. Thathar a' dèanamh coimeas ri Fear Ràthaig Mhòir air a bheilear a' toirt dealbh mar "Libearalach dìleas dearbhte".
B' e toradh an taghaidh airson Bailtean Inbhir Nis (a' gabhail a-steach Inbhir Nis, Inbhir Nàrann, Farrais is A' Chananaich):
Friseal Mac an Tòisich (Libearalach neo-eisimeileach) - 1,134
Mac an Tòisich an Ràthaig Mhòir (Libearalach) - 879
Mac an Tòisich an Tuilm (Tòraidh) - 16
Fhuair na Libearalaich aig Uilleam Gladstone a' mhòr-chuid de na bhòtaichean san taghadh, ach fhuair na Tòraidhean aig Benjamin Disraeli a' mhòr-chuid ann an Taigh nan Cumantan. 'S e pàirt mòr den adhbhar gun d' fhuair iad iomadh roinn-taghaidh gun fharpais


text:
Sgeama na Hearadh ro chosgail - Uisge na h-Alba
Thuirt Uisge na h-Alba gun do chuir iad stad air sgeama leasachaidh anns na Hearadh leis gun cosgadh e mòran a bharrachd na bha dùil.
Cha robh muinntir cheann a tuath na Hearadh air an dòigh nuair a chuir a' bhuidheann casg gu h-obann air planaichean gus pìob uisge ùr a chur eadar an Tairbeart agus Hùisinis.
Bha dùil gun tòisicheadh an obair Diluain am 20mh den Mhàrt.
Tha Uisge na h-Alba a-nise ag ràdh gun robh an sgeama a' dol a chosg £6.75m.
Thuirt iad gun robh sin £1.5m a bharrachd na bha dùil aca.
Dragh
Dh'innis iad gur e cruth na tìre anns na Hearadh as coireach, is gun robh dragh orra cuideachd gum biodh uisge a' laighe sa phìob ùr ùine leis nach eil an t-uabhas de dhaoine a' fuireach san sgìre.
Tha Uisge na h-Alba ag ràdh gun coimhead iad a-nise air an t-siostam a th' ann a neartachadh.
Thuirt iad gu bheil iad cuideachd 'son tuigse nas fheàrr fhaighinn air na tha muinntir an àite ag iarraidh, is gu bheil iad deònach coinneamhan a chur air dòigh san sgìre.
B' e briseadh-dùil mòr a bh' ann do dh' Urras Cheann a Tuath na Hearadh gun deach an obair a chur dheth.
Dh'innis cathraiche an Urrais, Calum MacAoidh, gun robh a' choimhearsnachd air a bhith ag obair gu dlùth le Uisge na h-Alba, agus gun robh grunn leasachaidhean anns an amharc air sàilleabh 's gun robh pìob ùr gu bhith ann.
Fearg
Chan eil an t-Urras dad nas riaraichte leis a' mhìneachadh ùr a thàinig bho Uisge na h-Alba.
Thuirt iad gun robh fearann is creagan na Hearadh mar a bha iad 'son linntean, is nach robh iad a' tuigsinn ciamar a bha Uisge na h-Alba cho fada ceàrr mu na cosgaisean is duilgheadasan a bhiodh an lùib an leasachaidh.
Tha an t-Urras ag ràdh gu bheil suidheachadh an uisge mar a tha e an-dràsta a' cur maill air leasachaidhean san sgìre.
Tha luchd-poileataigs air a dhol an sàs is BPA nan Eilean Siar, Alasdair Allan, air sgrìobhadh gu Rùnaire na h-Àrainneachd, Roseanna Choinneagan, ag iarraidh oirre dèanamh cinnteach gun tèid an sgeama mar a bha e air adhart.
Thuirt am BPA Gàidhealach Làbarach, Rhoda Ghrannd, gun robh ise air gealltanas fhaighinn bho Uisge na h-Alba gun rachadh càball bann-leathainn a chur an sàs còmhla ris a' phìob ùir, is coltas ann a-nise nach tachair sin nas motha.


text:
“Thalla is faic Mad Max : Fury Road an-dràsta! Thalla! Thalla! Dè tha thu a’ dèanamh nad shuidhe an-sin fhathast – siuthad! Tha e chrome!” Tha Eòghan caran excited mun fhiolm ùr a-rèir coltais. “Abair Latha, Abair Latha Alainn!”
Tha a h-uile mac màthar air artagail a sgrìobhadh mu Mad Max : Fury Road – tha sinn ag iarraidh a bhith dàna air seo, agus chan fhaca mi fiolm cho dàna is cho dathach o chionn fhad an t-saoghail.
Tha mi air a bhith ga mo mhilleadh le popcorn Marvel o chionn fhada – adventures nan Avengers, gleans nan Guardians, ìoranas Iron Man – formula, formula – coltach ri pinnt de phòrtair MhicAonghais, ’s fhiach e òl agus e aig deagh ìre – ach chan eil fear dhiubh ga losgadh nad inntinn.
’S e sin a bhios ealain cheart a’ dèanamh – a’ fuireach leat, ga do thathaich – agus ’s ann mar sin a tha Fury Road – ìomhaighean, fuaimnean, briathran, dathan – a’ tighinn thugad ann am boillsgidhean nuair nach eil thu an dùil. Tha George Miller air tilleadh dhan Fhranchise a thòisich e ann an 1979 le Mel Gibson a’ cluich poileas-rathaid a’ feuchainn ri cumail beò ann am fàsach Astràilia an dèidh an apocalaips, agus ’s mathaid gu bheil e air am fiolm as fheàrr a rinn e na bheatha a dhèanamh. (Mo leisgeul ma tha thu garbh measail air Happy Feet no Babe!).
Tha làrach auteur ri fhaicinn air an fhiolm. Tha an Saoghal a’ tighinn beò tro loidhne an-siud ’s seo, “guzzo-line”, na balaich òga, na “Warboys” a’ fulang le tumourathan aillse ris an canar “Halflifes”, na bodaich-rocais bheò a nochdas tron cheò air trostanan gun sgeul air cò iad no cò às an tàinig iad. chan eil a h-uile càil air mineachadh air neo tha earbsa ga chur anns an luchd-coimhid gun tog iad an saoghal aca fhèin nan cinn. Agus ’s fheàirrde e ri linn sin.
Ma bha thu a’ sireadh fear airson pàirt cho cudromach a ghabhail (na beachdan neònach aige ann no às, ’s e cleasaiche sònraichte a tha ann am Mel is tha bòtannan làidir aige ri lìonadh), chan fhaigh thu nas fheàrr na Tom Hardy – tha e dèante, tapaidh agus comasach beachd a thoirt seachad le caogadh sùla. Tha e stòlda, solt, seasgair.
’S e Hardy an acair a chumas am fiolm rèidh, a chionn ’s nach e seo an sgeulachd aige a th’ ann – ’s e sgeulachd caractair Charlize Theron, Imperator Furiosa a tha ann agus ise a’ feuchainn ri slànachadh fhaighinn. Mar tè tha ainmeil airson a bhith cho spaideil agus a’ nochdadh ann an sanasan cùbhraidh, mar a chunnaic sinn ann an Devil’s Advocate no Monster, chan eil eagal orra a bhith a’ dol calg-dhìreach an-aghaidh sàr-ìomhaighean Hollywood na pàirtean. Agus abair thusa ann am Fury Road, tha a ceann air a rùsgadh agus tha i leth-ghàirdean, agus a bheil fhios ’ad air seo, chan eil e gu diofar.
Chan eil ciorram Furiosa air a mhìneachadh –agus gu dearbh, chan eil e a’ toirt oirrn a bhith a’ faireachdainn duilich dhith. Gu dearbh, tha sinn a’ toirt meas dhi le a cuid chomasan – leth-ghairdean ann no às. Ann am fàsach far a bheil daoine mar Max a’ gabhail dragh gu bheil iad air an daonnachd a chall, tha am fiolm a’ meas a h-uile duine co-ionnan – boireannaich, fir, ciorramaich, fulangaich aillse – agus tha rud aca uile a chur ri coimhearsnachd – ge b’ e cho neònach is a tha e.
Tha tòrr deasbaid a’ dol mu dheidhinn Mad Max: Fury Road agus mu dè cho cumhachdail is a tha e mar fiolm boireannaiche. Tha e a’ faighinn seachad air an deuchainn Bechdel co-dhiù, ach nach bu chòir a’ mhòr-chuid de dh’fhiolmaichean a bhith san latha a tha ann?
Cha do thog mi sin, chan fhaca mise ach film far an robh daoine a’ co-obrachadh agus a’ tighinn tro dhuilgheadasan còmhla –ach ’s cinnteach gun do chuir e ris an fhiolm gun robh caochladh math de charactaran làidir ann, fireann agus boireann – mar a bhios Max fhèin ag ràdh “Chan eil ach aon nadir ann – maireann” – ’s coma leis a’ bhàs gnè. Thalla is coimhead air fhad ’s a tha e fhathast anns an taigh-dhealbh.
Mar a thuirt George Miller, a’ togail air rud a bha aig Hitchcock fhèin, bha e airson gum biodh am fiolm air a dhèanamh “gus nach biodh aca ri coimhead air na fo-thiotalan anns an Iapan.” Mo mhiann as dèidh seo a choimhead? Gum bi ar luchd-riochdachaidh agus stiùirichean anns na meadhanan Gàidhlig a’ coimhead ri Fury Road agus a’ feuchainn ri beagan brosnachaidh agus spionnaidh a thoirt às. Chan eil mi a’ ciallachadh gum bi a h-uile prògram a’ nochdadh fàsach post-apocalyptic agus càraichean coirbte is stunts cunnartach. (Ged as cinnteach gum biodh “Air an Rathad” air a dhèanamh nas fheàrr ma bha aig Linda chòir ri dhol air War-rig tron Fhàsach le Murray agus na gillean eile agus Dol Eòin a’ cluich giotàr flamethrower air Doof Wagon fad an t-siubhail .) Ach nam faiceadh sin cuibhreann de mhac-meanmna is spiorad anns na prògraman againn, b’ fheàirrde sinn uile.
– Eòghan


text:
Beachd Uibhisteach ga iarraidh air fearann
Tha a' Chompanaidh Coimhearsnachd, Sealladh na Beinne Mòire, ann an Uibhist a Deas a' beachdachadh air na bu chòir dhaibh a dhèanamh le pìos mòr fearainn air taobh siar an eilein.
Thèid tuathanasan Dhruim Mòr agus Grògarraidh a thilleadh chun na buidhne, 's am fear aig a bheil an talamh air màl airson a chur bhuaithe às dèidh 30 bliadhna.
A rèir chathraiche Stòras Uibhist, Aonghas MacIlleMhaoil, tha iad a' coimhead air grunn roghainnean 's iad ag iarraidh beachd a' phobaill orra.
"Fhuair sinn daoine airson coimhead air feuch dè na roghainnean a dh'fhaodadh a bhith againn," thuirt e.
"Thàinig an aithisg a tha sin a-mach, agus tha a-niste againn an-dràsta gu bheil an dàrna cuid cuideigin ga ghabhail thairis mar a tha e; dh'fhaodar a bhristeadh suas ann an dà thac nam biodh ùidh aig daoine an sin; dh'fhaodar dìreach an ionaltradh a chur a-mach o bhliadhna gu bliadhna air màl; dh'fhaodadh a ghearradh suas ann an croitean, nam biodh ùidh ann an sin.
"Tha iomadach dòigh air an gabhadh e dèanamh, agus aig an ìre seo, an rud a tha sinn a' feuchainn ri dhèanamh, 's e beachdan fhaighinn air ais a-steach dìreach dè an ùidh a dh'fhaodadh a bhith ann airson fear seach fear dhiubh," thuirt e.


text:
"Losgadh" Inbhir Nis - fear an grèim
Tha fireannach an grèim aig na Poilis às dèidh do dh'aithrisean nochdadh gun deach gunna a losgadh an Inbhir Nis Diardaoin.
Chaidh poilis le gunnaichean a chur dhan sgìre tràth feasgar agus chaidh Rathad MhicAoidh agus Slighe Leyton a ghearradh dheth.
Chaidh iarraidh air daoine air na rathaidean sin fuireach a-staigh agus chaidh chlann agus tidsearan aig sgoil faisg air làimh a chumail anns an togalach.
Bha mòran phoileas aig flataichean air Rathad MhicAoidh fad an fheasgair Diardaoin agus air an fhionnaraidh.
Oidhche Ardaoin, dhearbh iad gu bheil fireannach aca an grèim agus thuirt iad gun lean an cuid sgrùdaidh.


text:
Rangachadh Élő
Thathar a' chleachdadh rian Rangachadh Élő gus sgil dàimheach de chluicheadairean a thomhas ann an geamannan dithis leithid tàileisg no Scrabble. Chaidh ainmeachadh air fear Árpád Élő, fear saidheans Aimeireaganach a rugadh san Ungair ann an 1903 agus a dh'imrich dha na Stàitean Aonaichte leis a phàrantan ann an 1913.
Dh'innlich e an rian seo gus feabhas a chur air rangachadh nan cluicheadairean ann an tàileasg ach thathar 'ga chleachdadh airson iomadh geama an-diugh, fiù geamannan eadar sgiobaidhean mar baseball.


text:
"Cha deach an sluagh a mhealladh"
Tha ceannard bun-structair Chomhairle na Gàidhealtachd, Cailean Howell, a' dol às àicheadh gu bheil an t-ùghdarras ionadail a' mealladh an t-sluaigh mu chosgais cheangail-rathaid an iar Inbhir Nis, agus cosgais a' phròiseict air dùblachdh bho chionn trì bliadhna.
B' e £27m an roghainn as saoire a bh' ann ann an 2012 ach tha e a-nise a' dol a chosg £55m.
Bha Roy Pedersen na chomhairliche nuair a chaidh aontachadh ris a' phròiseact agus ged a tha e den beachd gu bheil e doirbh suim airgid a chur mu choinneimh na sgeama tha e ag ràdh gur math 's fhiach a' chosgais air a' cheann thall.
"Tha mi a' smaoineachadh gu bheil am pròiseact seo cudromach, agus lauchmhor cuideachd," thuirt e.
Luach air èirigh
"'S dòcha gu bheil na cosgaisean a' dol suas airson diofar adhbharan - ach tha an luach a' dol suas cuideachd.
"Gu sònraichte leis mar a tha barrachd chuideim air rathaidean sa bhaile fhèin.
"Mar sin, 's e an rathad tarsainn na h-aibhne agus a' chanàil, mar a tha e air a phlanadh, an dòigh cheart agus as fheàrr.
"Chan eil mi nam chomhairliche a-nis, so chan eil fhios agam dè dìreach an adhbhar a tha a' chosgais air a dhol suas, ach sin mar a tha e le pròiseactan mar sin," thuirt e.
Thuirt a' Chomhairle gur e ìre na h-atmhorachd as coireach ri mar a tha na cosgaisean air èirigh, agus iad ag ràdh gu bheil iad air ath-smaoineachadh a dhèanamh air a' bhuaidh a bheir am pròiseact air Raon-goilf Thòrr Bheathainn, agus pàirce an rugbaidh, agus daoine air a bhith a' togail dragh mu dheidhinn sin.
Thèid raon-goilf ùr, taigh-cluba ùr, agus àite cleachdaidh ùr a dhèanamh.
"Aon de na rudan math a tha a' tighinn a-mach às a' phròiseact, 's e raon-goilf ùr, nas fheàrr na tha ann, agus pàirce ùr rugbaidh a chur air stèidh," thuirt Mgr Pedersen.
"Chan eil pàirce an rugbaidh cho math an-dràsta, so bidh e nas fheàrr nuair a bhios an rathad ùr air stèidh," thuirt e.


text:
- TIOTAL
- Stèisean a' Chaisteil Ruaidh a' coimhead chun an iar, c1970
- EXTERNAL ID
- PC_HRS_STATIONS_001_1210
- ÀITE
- An Caisteal Ruadh
- SGÌRE
- Abhach
- SIORRACHD/PARRAIST
- ROS: Cill Iùrnain
- DEIT
- c.1970
- LINN
- 1960an; 1970an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27859
- KEYWORDS
- stèiseanan rèile
Comann Rèile na Gàidhealtacd
HRS
Sealladh de Stèisean a' Chaisteil Ruaidh a' coimhead chun an iar. Chaidh a thogail mu 1970 nuair a chaidh an loidhne a thoirt air falbh.
Chaidh stèisean a' Chaisteil Ruaidh fhosgladh mar phàirt de loidhne meòir an Eilein Dhuibh aig Rèile na Gàidhealtachd (uaireannan b' e Loidhne Meoir na Cananaich a bh' air) a bha a' ruith eadar Am Blàr Dubh agus A' Chananaich. Bha e giùlan luchd-siubhail bho 1894 gu 1951 agus luchd gu 1960.


text:
- TIOTAL
- LMS 14761 agus 14678 'Gordon Castle' air trèana a' dol seachad air Coille Chnagaidh, An t-Iuchar 1932
- EXTERNAL ID
- PC_HRS_TRAINS_001_079
- ÀITE
- Coille Chnagaidh
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Blàr Athall
- DEIT
- 6 Iuchar 1932
- LINN
- 1930an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28130
- KEYWORDS
- locomotaibhean
trèanaichean
LMS 14761 agus 14678 'Gordon Castle' air trèana a' dol seachad air Coille Chnagaidh san Iuchar 1932. 'S e an 3.40 f à Peairt an t-seirbheis a th' ann.
B' e ball de locomotaibhean 4-6-0 clas 'River' aig Rèile na Gàidhealtachd a bh' ann an 14761. Chaidh a togail ann an 1916 agus bhithist air an t-àireamh HR 75 a thoirt dhith ach cha b' fhada gus an robh e follaiseach gun robh na locomotaibhean sin ro throm airson a' chuid mhòr de na drochaidean agus an rèile air lìonra na Gàidhealtachd. Chaidh an reic ri Rèile Chaledonia agus b' e CR 943 a bha air an locomotaibh seo. An dèidh a' bhuidhneachaidh neartaich an LMS a' phrìomh loidhne eadar Peairt agus Inbhir Nis agus mar sin chunnaic na 'Rivers' obair air rèilichean na Gàidhealtachd. Chaidh 14761 a thoirt a-mach à seirbheis san t-Samhain 1939.
B' e pàirt den chiad bhaidse de locomotaibhean luath luchd-siubhail 4-6-0 clas 'Castle' a chaidh a dhealbhachadh dha Rèile na Gàidhealtachd le Pàdraig Druiminn a bh' ann an 14678 (roimhe seo HR 143). Chaidh a togail le Dübs ann an Glaschu agus fhuairear i san Ògmhios 1900. Lean i ann an seirbheis gus an deach a toirt a-mach à seirbheis sa Ghearran 1946.


text:
Eachann MacDhòmhnaill
Rugadh Eachainn MacDhòmhnaill air an tritheamh là deug dhen Ghiblean ann an ochd ceud deug caogad ‘s a trì aig Rootfield, a’ chroit athair ann am Maol Buidhe faisg air Inbhir Pheofharain. Thogadh e an sin cuideachd ach dh’fhàs e sgìth dhe obair air a’ chroit agus chaidh e a dh’Inbhir Nis airson obair a fhaighinn.
Fhuair e obair ann an Royal Clan & Tartan Warehouse agus gabbh e ann an companaidh marsantach, pàirt dhe na Highland Rifle Volunteers. Ann an 1870 liosdaich e san Naochadamh Gòrdan Gàidhealach ‘s a dhà agus chaidh e gu na h-Innseachan, Afganastan, Afraga a dheas agus an Sudan is na h-Èipheit agus chaidh e na Mhàidsear. Ann an 1900 chaidh e na Mhàidsear-Seanailear nuair a chaidh e gu Afraga a dheas agus ann an 1901 thug an Rìgh an tiotal Mhàidsear-Seanailear Sir Eachainn MacDhòmhnaill air.
Chaidh e gu Ceylon ann an 1902 ach cha robh na h-oifigearan eile a bha e còmhla ris toilichte gun robh iad ag obair còmhla ri mac croiteir agus ann an 1903, a rèir cuid luchd-eachdraidh chuir iad pìos anns a’ phàipear-naidheachd ag ràdh gun robh e co-ghnèitheach agus b’ toil leis companaidh le balach beag. Seo pìos dhen sgeulachd sin : -
"Dearest Mab, Do you really mean to say that, besides your-self three ladies (all up country ones, too) were the only ones who went to see our new General arrive?... Then, dear, you know we heard a whispered rumour that he does not like ladies, and possibly may have been pleasently surprised when he had dropped on a spicy little Isle where ladies are far and few between."
Times of Ceylon 1903.
Chaidh an sgeulachd seo tro Ìompaireachd Breatannach agus bha tòrr dhaoine ag ràdh gun robh Eachainn co-ghnèitheach. Thàinig e air ais gu Breatainn airson cuideachadh a fhaighinn bhon Rìgh, ach cha robh an Rìgh deònach a’ toirt cuideachadh dha agus chuir e Eachainn air ais gu Ceylon far an robh e a’ dol gu bhith “court-marshalled”. Air an t-slighe air ais, chaidh e gu Paras agus dhùisg e aon là agus chaidh e sìos an staidhre airson bracaist a fhaighinn. Leugh e am pàipear-naidheachd agus chunnaic e pìos ag ràdh gun robh e co-ghnèitheach agus a’ bruidhinn mu dheidhinn an sgeulachd. An dèidh dha an sgeulachd leughadh, chaidh e air ais suas an staidhre gu a sheòmar agus chuir e peilear tro a cheann.
Chan eil fianais aig luchd-eachdraidh fhathast a chanas a bheil an sgeulachd seo fìor neo an e dìreach sgeulachd a chuir na h-oifigearan a-mach air sgàth gun robh iad mì-thoilichte a bhith ag obair còmhla ri mac croiteir. Ach tha fianais ann gun robh e pòsta agus bha clann aige.
Eadar 1904 agus 1907 chaidh an Carragh-cuimhne Shir Eachann MacDhòmhnaill a thogail air Cnoc Mhìcheil ann an Inbhir Pheofharain.


text:
- TIOTAL
- Leabhar Airm 439
- EXTERNAL ID
- Z_PC_WGORDON3_004_022
- LINN
- 1910an
- NEACH-FIOSRACHAIDH
- W Gordon
- AITHNEACHADH MAOINE
- 8407
- KEYWORDS
- Leabhraichean Airm
clàr seirbheis oifigeir
Arm Bhreatainn
Tha an ìomhaigh seo a' sealltainn dhuilleagan 12 agus 13 de Leabhar Airm 439. Bha Leabhar Airm 439, a bha air a chleachdadh sa Chiad Chogadh Mhòr, mar chlàr de sheirbheis oifigeir. Anns an leabhar bha clàr de fhiosrachadh pearsanta an oifigeir agus a phostaidhean, trèanaidhean agus àrdachaidhean dreuchd.
Bhuineadh an leabhar seo do dh'Adhamh MacAnndrais Gòrdan à Goillspidh. Air duilleag 12 tha aithris bho aon de àrd-oifigearan a tha a' sealltainn gur e 'oifigear dealasach agus dìcheallach a bh' ann, air a bheil beachd math aig commandair a' chompanaidh.'
B' e Adhamh MacAnndrais Gòrdain athair do dh'Iain Camshron Gòrdain, a ghabh thairis sealbh air a' bhùth ciùil 'The Record Rendezvous', a tha stèidhichte air Sràid na h-Eaglaise ann an Inbhir Nis


text:
- TIOTAL
- Ceàrnag Chamshroin, an Gearasdan
- EXTERNAL ID
- HC_PLANNING_02_002_0018
- ÀITE
- An Gearasdan
- SIORRACHD/PARRAIST
- INBHIR NIS: Cill Mhàillidh
- DEIT
- Lùnastal 1973
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14251
- KEYWORDS
- squares
museums
visitor centres
tourist information offices
tourist information centres
'S e Ceàrnag Chamshroin - air an robh Ceàrnag na h-Eaglais roimhe sin - tè de ghrunn cheàrnagan ri taobh na Sràid Àird sa Ghearasdan. Chaidh an dealbh seo a thogail ann an 1973, an dèidh dhaibh an Carragh Cheanadach cliùiteach a thoirt às a chèile, ach mus do leag iad Talla a' Bhaile (sa mheadhan) às dèidh teine ann an 1975. Tha Taigh-tasgaidh na Gàidhealtachd an Iar air taobh deas an deilbh agus tha Ionad Fiosrachaidh Turasachd beag air an taobh chlì.
An-diugh 's e Ionad Chamshroin a tha a' gabhail prìomh àite ann an Ceàrnag Chamshroin, agus Ionad Fiosrachaidh Turasachd mòr, trang na bhroinn. Tha an taigh-tasgaidh fhathast ri lorg san togalach air an taobh dheas, a bha uaireigin na bhanca, togte mu 1835. Chaidh seann chaibeal agus taigh-lobhta ri taobh chlì an togalaich a thoirt a-steach don taigh-tasgaidh. Am measg nan taisbeanaidhean ri fhaicinn ann tha rudan bho Linntean na Cloiche agus an Umha, seann rudan Seumasach, agus stuth thartain.


text:
Iomairt an aghaidh tuilleadh àrdachaidhean
Chaidh iomairt choimhearsnachd a thòiseachadh an aghaidh àrdachadh eile ann am faraidhean air aiseig a' Chorrain.
Nochd mu 60 duine aig coinneamh phoblach ann an Sròn an t-Sìthein Didòmhnaich airson taic a chur ris an iomairt.
Chuala na bha an làthair gun dèanadh an t-àrdachadh cron air a' choimhearsnachd ann an Àird nam Murchan, a' Mhorbhairne agus Àird Dhobhair.
Tha còir gun tèid na faraidhean air an aiseag suas an ath-sheachdain, airson an treas turas ann am bliadhna.
Tha Comhairle na Gàidhealtachd ag ràdh gu bheil an t-seirbheis a' call airgead.
Àrdachadh
Dh'innis a' Chomhairle roimhe gun robh iad am beachd siostam ùr a chur an sàs a chuireadh àrdachadh air cuid de na faraidhean, is iad ag ràdh gu bheil cosgaisean a bharrachd a' tighinn orra gus an t-seirbheis a ruith.
San t-Samhain an-uiridh, dh'aontaich Comataidh Còmhdhail na Comhairle ri àrdachadh de 30sg sa chomantas air gach ticead son chàraichean, agus barrachd airson charabadan eile.
Chuir an co-dhùnadh fearg air mòran de mhuinntir Àird Dhobhair agus na Morbhairne, agus iad a' cumail a-mach nach robh an t-àrdachadh iomchaidh air seirbheis dheatamaich.
A' bruidhinn às dèidh na coinneimh, thuirt Màiri Anna NicUalraig, a tha a' fuireach ann an Àird Dhobhair: "An rud as cudromaiche a thàinig a-mach às, gun robh ann an da-rìribh, faireachdainn coimhearsnachd ann, ged a tha sinn sgapte.
Gnìomhachasan
"Fiù 's a' coimhead seachad air Àird nam Murchan agus a' Mhorbhairne, a' coimhead a-null tarsainn a Mhuile, tha daoine deònach tighinn còmhla agus obair gu ruige fuasgladh adhartach, lèirsinneach a tha gu maith nan coimhearsnachdan gu lèir," thuirt i.
Thug i cuideachd iomradh air prìomh ghnìomhachasan na sgìre: croitearachd, iasgach, tuathanas-èisg agus turasachd.
Tha a h-uile gin dhiubh, thuirt i, a' cur feum air an t-seirbheis a tha a' dol tarsainn caolas a' Chorrain.
"Mar sin, chan eil iongnadh ann ged a bhiodh fìor dhroch bhuaidh aig àrdaidhean ann am faraidhean air na gnìomhachasan sin," thuirt i.
Fuasgladh
Bheachdaich i cuideachd gur dòcha gur e siostam leithid RET a chur an sàs aon dòigh air fuasgladh a ruighinn.
"Chaidh RET a dhealbh le Roy Pederson mar fhuasgladh air duilgheadasan a bha ann airson grunn àiteachan sònraichte.
"Ma dh'fhaodte gur e an rud a tha RET a' nochdadh dhuinn, gu bheil an t-àm ann coimhead airson freagairt ùr do sgìrean de ar leithid fhèin.
"'S dòcha nach e RET fhèin, ach cruth eile den aon seòrsa," thuirt i.


text:
- TIOTAL
- Màiri agus Niall Mac a' Phearsain aig na Cùirtean Teanas, Caol Loch Aillse
- EXTERNAL ID
- HCD00969
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12625
- KEYWORDS
- clann
Mac a' Phearsain
teanas
eaglais
Chaidh na cùirtean-teanas ann an Caol Loch Aillse fhosgladh le beagan chomharrachadh anns an Lunasdal 1924. Bha na cùirtean suidhichte eadar Rathad na h-Eaglaise agus Rathad Choinnich (an-diugh Rathad a' Phluic) faisg air an taigh aig Donnachadh Mac a' Phearsain, Glenquithel. Tha a' chlann aige, Màiri agus Niall, ri fhaicinn an seo. 'S e Eaglais Shaor Chaol Loch Aillse a th' anns a' chùl
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Pàpa Clemens VIII
B' e Pàpa Eadailteach a bha ann am Pàpa Clemens VIII (Laideann Pàpa Clemens P.P. VIII,[1] Fano,[2] 24 an Gearran 1536 - Cathair na Bhatacain, 3 am Màrt 1605). B' e Ippolito Aldobrandini an t-ainm a bh' air bho thùs. Chaidh a thaghadh air an 30 am Faoilleach 1592 mar phàpa an dèidh bàs Pàpa Innocentius IX. 'S e an 231mh fear a bh'ann.[3] Bhuineadh e do theaghlach beairteach uachdaranach le freumhan ann am Firenze. B’e athair Ippolito Aldobrandini na riaghladair Fhano agus na fhear-lagha. Rugadh agus chaochail e ann an Stàitean na h-Eaglaise.
Iomraidhean


text:
Ola is gas aig cridhe an deasbaid
28 An Cèitean 2014 Ùraichte aig Ùraichte aig
Tha an seann sheansalair Tòraidheach, am Morair Lawson, ag ràdh gun robh e ceart nach deach stòras ola a stèidheachadh le seann riaghaltasan na Rìoghachd Aonaichte nuair a chaidh ola a lorg anns a' Chuan a Tuath.
A' bruidhinn air a' phrògram, Rathad an Referendum: Ola is Gas, tha e a' dol às àicheadh gun deach ana-caitheamh a dhèanamh air airgead na h-ola.
Tha am fear-naidheachd poileataigeach, Mìcheal MacNèill, ag aithris.


text:
- TIOTAL
- Fios mu Rannsachadh nan Creimeach ann an Oxford
- EXTERNAL ID
- Z_GB232_D522_3
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5208
- KEYWORDS
- glèidhteachas
coilltearachd
smachd phlàighean
Fios ag iarraidh gun tèid cuid de dh'fheòragan a dheigheadh a lorg marbh no a' bàsachadh a chur go Colaiste Rìoghail Lighiche-bheathaichean ann an Dùn Èideann mar phàirt de rannsachadh aig Taigh-tasgaidh an Oilthigh ann an Oxford.
Ann an 1844, thug Baintighearna A' Mhorfhaich air an riaghaltas feòragan dearga a thoirt air ais dhan Ghaidhealtachd. Ach chaidh an àireamh aca am meud gu luath, is chaidh iad a dh'iomadh àite. Air sgàth a' mhillidh a bha iad a' dèanamh anns na coilltean, chruthaich sealbhadairean-fearainn Club Feòrag na Gaidhealtachd gus na feòragan a shealg, a ghlacadh is a mharbhadh. Bha an Club a' pàigheadh airgead airson gach feòrag a bha sealbhadair no an luchd-obrach a' marbhadh, a rèir àireamh nan earball a bhathar a' faighinn


text:
Aillse
'S e aillse galar a dh'fhàsa sa chorp. Is urrainn a dh’aillse a bhith àiteigin san corp - san fhuil (bànachadh-fala), na clachan, craiceann, cìochan, stamag, beul 7c. Anns an latha a tha ann, gabhaidh i a leigheas ma mhothaicheadh dhi tràth gu leòr, gu h-àraidh le réidio-theiripe, ceimeo-theiripe no le oparèisean. Mar eisimpleir le aillse na guthlaige, mur eil réidio-theiripe no ceimeo-theiripe ag obrachadh, faodaidh na dotairean a' ghuthlag a chur a-mach.
Ìobairtean[deasaich | deasaich an tùs]
Ceanglaichean a-muigh[deasaich | deasaich an tùs]
- Aillse air làrach-lìn Seirbheis Nàiseanta na Slàinte
- Macmillan Cancer Support, carthannas a ghabhas taic do dhaoine le aillse


text:
20 an Lùnastal
'S e 20 an Lùnastal an 232mh latha dhen bhliadhna a rèir a' Mhìosachain Ghriogaraich (233mh ann am bliadhna-leum). Tha 133 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1991 - Neo-eisimeileachd Eastòinia bhon Aonadh Shovietach.
Breithean[deasaich | deasaich an tùs]
- 1779 - Jöns Jacob Berzelius, ann an Väversunda. Ceimigear às an t-Suain.
- 1901 - Salvatore Quasimodo, ann am Modica. Ùghdar às an Eadailt.
- 1936 - Hideki Shirakawa, ann an Tokyo. Ceimigear às an t-Seapan.
- 1948 - Robert Plant, ann an Kidderminister. Seinnadair à Sasainn.
- 1951 - Mohamed Morsi, ann an Sharqia. Neach-poileataigs às an Èipheit.
- 1960 - Annabelle Ewing ann an Glaschu. Neach-poileataigs Albannach.
- 1983 - Andrew Garfield, actair Aimeireaganach.
- 1992 - Demi Lovato, seinneadair Aimeireaganach
Bàsan[deasaich | deasaich an tùs]
- 1672 - Johan de Witt, ann an Den Haag. Neach-poileataigs às Na Tìrean Ìsle.
- 1823 - Pàpa Pius VII, ann an Cathair na Bhatacain.
- 1914 - Pàpa Pius X, ann an Cathair na Bhatacain.
- 1915 - Paul Ehrlich, ann am Bad Homburg. Ceimigear às a' Ghearmailt.
- 1917 - Johann Friedrich Wilhelm Adolf von Baeyer. Ceimigear às a' Ghearmailt.
- 1972 - Roberto Urdaneta Arbeláez, ann am Bogotá. Neach-poileataigs à Coloimbia.


text:
Borgh, Barraigh
- Seach eile? Faic Borgh (soilleireachadh).
'S e tuineachadh beag ann am Barraigh a tha ann am Borgh (Beurla: Borve). Tha e suidhichte air an A888 eadar Beinn Mhàrtainn agus Beinn na Mòine.
Tha mòran làraichean ro-eachdraidheil ann, mar eisimpleir barpa seòmarach aig Dùn Bharpa.[1] San 21mh linn, tha taigh-staile ùr ga thogail ann am Borgh.[2]
Daoine ainmeil[deasaich | deasaich an tùs]
- Mìcheal Nèill Bhàin, bàrd is eadar-theangaiche[3]
Iomraidhean[deasaich | deasaich an tùs]
- ↑ “Barra, Borve, Dun Bharpa”. Canmore. Air a thogail 10mh dhen Dùbhlachd 2017.
- ↑ “Location”. The Isle of Barra Distillery. Air a thogail 10mh dhen Dùbhlachd 2017.
- ↑ “Bliadhna nan Òran - Òrain : Sgrìobhaichean, Mìcheal Bochanan (Mìcheal Nèill Bhàin)”. BBC. Air a thogail 10mh dhen Dùbhlachd 2017.


text:
Ùine teann air Plana Gàidhlig Fìobha
Feumaidh, fon lagh, Comhairle Fìobha plana Gàidhlig a chur gu Bòrd na Gàidhlig ro dheireadh na seachdain seo.
Ach tha mòran de na comhairlichean na aghaidh, 's iad ag ràdh nach buin a' Ghàidhlig ris an sgìre.
Chaidh iomagain mhòr a thogail nuair a bhruidhinn iad air aig toiseach na mìos.
Bidh comataidh sgrùdaidh a' bruidhinn air a' chùis Dimàirt, 's an ùine a' ruith a-mach orra.
Fo Achd na Gàidhlig tha uallach air Bòrd na Gàidhlig toirt air buidhnean poblach plana Gàidhlig a dhealbh.
Tha cuid de chomhairlean na h-Alba air sin a dhèanamh mar thà, agus iad a-niste ag obair air an dàrna plana Gàidhlig, an dèidh dhaibh a' chiad fhear a chur an sàs.
Aig conneimh de dh'Àrd-Chomataidh Chomhairle Fìobha toiseach na mìos, thuirt aon Chomhairliche gun robh còrr air 20 cànan ann am Fìobha, agus gun robh a' Ghàidhlig fada sìos an liosta a thaobh na bh' ann de dhaoine ga bruidhinn san sgìre.
Tha eadar 2,000 is 3,000 duine ann am Fìobha a bhruidhneas a' Ghàidhlig.
Tha a' Chomhairle ag ràdh nach tàinig iarrtas sam bith thuca riamh airson foghlam tro mheadhan na Gàidhlig san sgìre thuige seo.
Tha cuid de Chomhairlichean draghail gun tig cosgaisean air a' Chomhairle ri linn a' phlana Ghàidhlig, 's gum faodadh cosgaisean a bhith falaichte san àm ri teachd.
Tha dùil gun tèid am plana a chur gu Bòrd na Gàidhlig ann an àm, ach gun tèid a lùghdachadh gu cho beag 's is urrainn dhan Chomhairle a dhèanamh.


text:
Croitearan a' gearain mu atharrachadh air CCAGS
Feumaidh croitearan a-nise trì tairgsean fhaighinn bho chompanaidhean airson obair sam bith a tha iad a' dèanamh fo sgeama nan grantaichean croitearachd CCAGS, mus fhaigh iad cead.
Ach tha gearainnean ann gu bheil sin a' cur cus uallaich air croitearan agus air companaidhean.
Tha croitear à Leòdhas, Dòmhnall MacSuain, air sgrìobhadh gu Rùnaire nan Gnothaichean Dùthchail, Richard Lochhead, mu dheidhinn.
"Tha mi a' smaoineachadh gu bheil croitearan gu lèir a' tuigsinn 's ag aideachadh gur e rud math a th' ann an CCAGS," thuirt e.
Bacadh
"Ach a-nise, anns an fhear ùr a tha seo, tha iad ag ràdh gum feum sinn trì tairgsean a chur a-steach airson suim sam bith airgid a tha sinn ag iarraidh bho CCAGS.
"Chan eil mise a' smaointinn gu bheil sin ceart idir. Gu h-àraid daoine a tha ag obair ann an coimhearsnachdan beaga.
"Tha dhà no trì bliadhnaichean bho thug iad air falbh sgeama a bh' aca far am biodh e nas lugha na £2,000 gum faigheadh tu às le aon chuòt.
"Dh'atharraich sin bho chionn 's dòcha dà bhlidhna, ach cha do dh'innis iad dha-rìribh carson a rinn iad sin, ach dìreach dh'atharraich e 's gum feumadh tu dhà.
"Bha sin ceart gu leòr le dhà, ach nuair a tha thu ag obair ann an coimhearsnachd bhig, agus nuair a tha, can gun robh mise airson dìg a dhèanamh air an lot agam, agus tha 's dòcha duine no dithis timcheall le digger, ceart gu leòr a dhol gu aon, 's tha fios agamsa cò gheibh mi airson an obair sin a dhèanamh.
"Thig mi chun an fhear eile, 's tha fhios aigesan nach eil e a' dol a dh'fhaighinn na h-obrach sin, agus bheir esan dhomh cuòt, agus tha sin ceart gu leòr.
"Ach an uair sin, feumaidh mi fear eile fhaighinn a-nis, agus 's dòcha gum feum mi a dhol gu taobh eile an eilein. 'S tha fios deamhnaidh math aig an duine sin nach eil esan a' dol a dh'fhaighinn na h-obrach.
"Carson a tha esan a' dol a dhèanamh obair 's fhios aige nach eil e a' dol a dh'fhaighinn a phàigheadh air a son? Tha sin a' cur bacadh air a h-uile càil.
"Tha e ceart gu bheil an Roinn a' dèanamh cinnteach gu bheil iad a' faighinn na prìse as fheàrr.
"Ach airson rudan mar cur an-àirde feansa, tha sùim aca airson gach meatair co-dhiù. Tha stiùireadh aig an Roinn airson dèanamh cinnteach gu bheil na prìsean timcheall air an àireimh sin.
"Mar a tha mise a' faicinn na cùise, ma tha a' phrìs sin aca co-dhiù, carson a dh'fheumas iad trì eile?
"Tha iad ag iarraidh air triùir a tha ag obair air an cinn fhèin obair a dhèanamh gun phàigheadh sam bith air a son.
"Tha iad a' dèanamh barrachd obair, obair rianachd dhan chroitear cuideachd - rud a tha sinn a' dèanamh cus dheth co-dhiù - agus chan eil seo a' cuideachadh duine sam bith.
"Tha mise air litir a sgrìobhadh gu Richard Lochhead, Rùnaire airson ghnothaichean àiteachais, agus tha mi air iarraidh airsan a dhol air ais dhan t-seann sgeama, far an dèan aon chuòt airson nas lugha na £2,000 a' chùis, agus ma tha e barrachd na sin, a dhol gu dà chuòt mar a bha.
"Tha mi a' smaoineachadh gur e sin an rud as ciallaiche dhan a h-uile duine," thuirt e.


text:
Aiseag Armadail "a' tuiteam às a chèile"
Thàinig rabhadh gu bheil an t-seirbheis aiseig eadar Malaig agus Armadal a' tuiteam às a chèile, agus gun ach deich là bho chaidh clàr-ama an t-Samhraidh a chur an sàs.
Tha Fòram Còmhdhail Shlèite ag ràdh nach eil an t-seirbheis aig Cal Mac a' frithealadh ceann a deas an Eilein Sgitheanaich mar a bu chòir, agus iad a' coireachadh nan soithichean a chaidh a chur an àite an t-seann aiseig a bh' air an t-slìghe, an MV Coir' Uisg'.
"Chan eil an t-seirbheis a tha seo air a bhith a' ruith ach airson deich là a-nise, ach an-diugh fhèin, agus suas chun an-diugh, tha i dìreach a' tuiteam às a chèile buileach glan," thuirt Ruairidh Moireach, cathraiche Fòram Còmhdhail Shlèite.
"Thug iad air falbh am bàta a bh' againn an seo bho chionn 12 bhliadhna - sin an Coir' Uisg' - a chaidh a thogail a dh'aona-ghnothaich airson na slighe seo, agus gum biodh i a' frithealadh an Eilein Sgitheanaich fad an t-Samhraidh.
Trì Bàtaichean
"Ach chaidh a toirt air falbh as t-Fhoghar a chaidh, agus chaidh innse dhuinn nach robh i a' dol a thilleadh, bhon tha i a' dèanamh seirbheis ann am Muile, airson gum faigh muinntir Mhuile a dh'obair a h-uile là dhan Òban agus air ais.
"Agus tha i a' dèanamh 50 seirbheis san t-seachdain eadar an t-Òban agus Muile - agus tha sin gar fàgail às a h-aonais.
"Chuir iad trì aiseagan na h-àite - 's e sin an MV Loch Bhrùsda a tha bho chionn 20 bliadhna a' frithealadh Caolas na Hearadh; MV Lord of the Isles a tha 27 biadhna de dh'aois, agus nuair a ruigeas i a-nall (no ma ruigeas i a-nall) à Loch Baghasdail, bidh i a' dèanamh dhà no thrì de thursan a-nall eadar Malaig is Armadal; agus bàta ùr, sin an MV Lochinvar a chaidh a thoirt suas bho Chluaidh, agus a tha a-nise stèidhichte ann am Malaig.
"Mar a tha sinn air a bhith a' faicinn fiù 's anns an deich là a tha iad air a bhith a' ruith, tha na trì bàtaichean a tha sin cho mì-fhreagarrach 's a ghabhas airson na seirbheis.
"Na dhà bheaga - sin an Loch Bhrùsda agus an Lochinvar - chaidh iad sin a thogail airson gum bi iad a' tighinn gu tìr aig lamraigean, 's chan ann aig altan-aiseig.
"Ach 's e alt-aiseig a th' ann am Malaig agus ann an Armadal. Chan eil iad a' freagairt air sin ach aig amannan sònraichte den tìde-mhara.
"Mar sin dheth tha trioblaid mhòr mhòr ann. Tha Cal Mac ag iarraidh air na h-aiseagan sin obair a dhèanamh nach deach riamh an togail air a shon.
"An t-seachdain seo, air sgàth na tìde-mhara, tha iad air 12 sheirbheis a chur dheth eadar Malaig is Armadal.
"'S e an t-uabhas sheirbheisean a tha sin ris an robh daoine an urra.
Seirbheis Choileanta
"Tha daoine ag ràdh gum bi iad a' tighinn taobh eile, agus ma 's e sin mar a thig iad bidh iad dìreach a' seachnadh Slèite buileach glan.
"'S e fìor dhroch naidheachd a tha sin dhan fheadhainn a tha an urra ri obair na turasachd an seo.
"Agus cuideachd 's e àite gu math tarraingeach a th' ann an Slèite. Tha iomadach rud ann a tha a' tarraing dhaoine thuige.
"Agus cuideachd còmhla ri sin tha a' cholaiste againn an seo, 's tha an t-uabhas dhaoine a-null 's a-nall fad an t-Samhraidh às a' cholaiste, agus mura faigh iadsan a-nall air an aiseag, bidh na rathaidean - nach eil cho math co-dhiù - bidh iad gu math trang a-mach fad an t-Samhraidh.
"Tha sinn ag iarraidh gun tèid seirbheis choileanta a chur air ais an seo mar a bh' againn bho chionn 12 bhliadhna.
"Ma 's urrainn dhaibh an Coir' Uisg' a chur air ais, bha sinn a' tagradh sin bho thàinig am brath a bha seo a-mach san t-Sultain an-uiridh, ach cha deach feart sam bith a thoirt oirnn.
"Air neo bàta freagarrach air choireigin eile fhaighinn, a bheir dhuinn seirbheis choileanta an seo ann an Slèite a rèir a' chlàr-ama a chuir Cal Mac a-mach, agus a bheir seachad an t-seirbheis a tha daoine a' sùileachadh," thuirt e.
Reothairt Anabharrach
Thuirt Stiùiriche Ghnothaichean aig Caledonian Mac a' Bhriuthainn, Drew Collier:
"Tha CalMac mothachail gun toir atharrachadh sam bith air seirbheis buaidh air na coimhearsnachdan a bhios sinn a' fithealadh, agus tha sinn a' cumail sùil gheur air an t-seirbheis seo gu h-àraid.
"Chunnacas àrdachadh 42% air bh' ann de luchd-siubhail air slighe Armadail sa chiad dà sheachdain de sheusan an t-Samhraidh an taca ris an aon àm ann an 2015, agus àrdachadh 53% air na bh' ann de charbadan ga cleachdadh.
"Tha an clàr-ama ùr seo a' giùlain barrachd dhaoine agus barrachd charbadan chun an Eilein Sgitheanaich air an t-slighe seo na riamh roimhe.
"Tha reothairt anabharrach air buaidh a thoirt air seirbheis Armadail thairis air an t-seachdain mu dheireadh, le 7% de sheòlaidhean air an cur dheth ri linn dhuilgheadasan ceangailte ris an làn a bhith ro ìosal no ro àrd.
"Bheir seo buaidh bho àm gu àm, agus tha sinn den bheachd gun gabh dèiligeadh ris, ach fiù 's leis tha barrachd sheòlaidhean air a bhith ann, le barrachd rùm air soithichean air an t-slighe seo na aig an aon àm an-uiridh.
"Chaidh 100% den iarrtas air an t-slighe seo a choileanadh air an t-Samhradh seo thuige seo, gun carbad sam bith a bhith air fhàgail.
"Tha sinn misneachail gun lean na seirbheisean a bharrachd a tha sinn air a chur air dòigh as t-Samhradh seo a' coinneachadh ris an iarrtas, agus gu dearbha, mar a tha figearan thuige seo a' sealltainn, gun tàl iad fiù 's barrachd dhaoine le bhith a' tabhainn roghainnean siubhail nas sùbailte.
"Ach, coltach ri slighe sam bith, cumaidh sinn oirnn a' coimhead ri mar a tha sinn a' coileanadh na seirbheis seo, agus cumaidh sinn ann an dlùth-chonaltradh leis na coimhearsnachdan.


text:
Tha Duais Iain Muir a' toirt cothrom do dh'òigridh a bhith gabhail pàirt ann am prògram spòrsail tro mheadhan na Gàidhlig agus teisteanas aithnichte a chosnadh tro mheadhan na Gàidhlig. 'S ann air "talamh fiadhaich" agus an àrainneachd a tha an duais stèidhichte.
Bidh sinn a' tabhann nan trì ìrean den Duais: Lorgair, Rannsaiche, Glèidhtiche.
Tha ceithir dùbhlain aig cridhe Duais Iain Muir
Tha am prògram ann an dà earrann:
-
DIM Ìre a h-aon – Lorgar - Prògram ionadail + tachartas ionadal - £50
-
Prògram ionadail gach seachdain/cola-deug
-
Beagan obair phearsanta
-
-
DIM ìre dhà – Rannsaiche - Prògram ionadail + Campa Nàiseanta - £150
-
Prògram ionadail gach seachdain/cola-deug
-
Campa Nàiseanta - (11-14/06/2018)
-
Barrachd obair phearsanta
-
-
DIM ìre trì – Glèidhtiche- Obair phearsanta + cuairt - £200
-
Cuairt + cuairt deasachaidh – Le Spòrs Gàidhlig, samhradh 2018
-
Pròiseact pearsanta – nan ùine fhèin ach le stiùir bho ChnaG
-
Obair saor-thoileach – le buidhnean mar RSPB, Urrasan, BTCV, SNH, msaa
-
An Campa Nàiseanta - Aig deireadh nam prògram ionadail bidh gach buidheann a' coinneachadh aig ionad chur-seachadan no ostail airson a' champa nàiseanta. Bidh iad a' taisbeanadh na h-obrach ionadail aca do chàch agus a' gabhail pàirt ann an cur-seachadan agus seiseanan àrainneachd. Bidh latha dùbhlain mar phàirt den tachartas le buidhnean a' strì an aghaidh a' cheile. Spòrs gu leòr.
Aig deireadh a' phrògraim, tha gach neach a' faighinn Duais Iain Muir - teisteanas a tha aithnichte do sgoiltean, oilthighean, buidhnean fastaidh agus eile.
Tha CnaG a' cur beagan prìomhachas air cat-fiadhaich na h-Alba. Tha iad tearc agus feumach air taic, beagan coltach ris a' Ghàidhlig fhèin.
An Treas Ìre - An Duais Glèidhtiche
Tha dleastanas a bharrachd a dhìth airson an treas ìre. Bheir sinn taic dhut ach feumaidh tu moladh (plana) a sgrìobhadh agus deagh chuid den phrògram a dhèanamh nad ùine fhèin. 'S e dùbhlan mòr a th' ann ach le taic, bidh deagh chothrom agad!
Tha trì ìrean de Dhuais Iain Muir:


text:
- TIOTAL
- Ceann-saighde
- EXTERNAL ID
- HCD_ARCH_0007
- ÀITE
- Gleann Bhreatail
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Bracadal
- CRUTHADAIR
- unknown
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12819
- KEYWORDS
- arc-eòlas
àrsaidheachd
Chaidh an ceann-saighde ailbhinn seo air cumadh duilleig, a tha bhon linn Nuadh-chreagaich (3,000 - 2,200 RC), a lorg le turchairt aig àm cur coille ann an Gleann Bhreatail san Eilean Sgitheanach. Tha an ceann-saighde de dh'ailbhinn geal le fiamh liath-ghlas aig a' cheann fad a-mach 's aig a' bhior. Tha an cùlaibh còmhnard le bleideachadh timcheall air a' bhun. Air an taobh a tha ris san dealbh tha bleideachadh air gach taobh de dhruim meadhanach a tha aotrom ach follaiseach air fhad.Tha dà eag bheag a-null oir aon taoibh, gach aon air a shuidheachadh aig mu thrian den fhaid.
Fad: 44 mm; os-leud: 21 mm; os-thighead: 3 mm
Bha ciad innealan air an dèanamh à ailbhinn oir tha i cruaidh ach gabhaidh a cumadh gu furasta gus oirean geura a dhèanamh. Bha òrd de chloich làidir air a chleachdadh gus pìosan ailbhinn a bhriseadh dheth, agus bhiodh bleideagan dhiubh air an obrachadh an uair sin gu faiceallach gus cinn-shaighdean agus rudan beaga eile a chumadh. Dh'fhaodadh 'knappers' ailbhinn caochladh chumaidhean a chruthachadh, agus tha iomadh fear eadar-dhealaichte air a bhith air a lorg bho amannan thairis air mìltean bhliadhnachan
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Taigh-òsta Armachd an Rìgh, Caol Acain
- EXTERNAL ID
- HCD_CARD_063
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12887
- KEYWORDS
- taigh-òsta
baile beag
Caol Acain
còmhdhail
bus
càr
Bha Taigh-òsta Armachd an Rìgh bho thùs a' toirt a-steach taigh-òsta Chaol Acain a chaidh a thogail le J. Gilleasbaig Greumach timcheall air 1812-20 agus loidse-seilg. Chaidh an loidse-seilg atharrachadh timcheall air 1898 gu bhith na thaigh-òsta agus chaidh na dhà dhiubh a chur ri chèile ann an 1900 gus taigh-òsta Armachd an Rìgh a stèidheachadh. B' ann le Dòmhnall Skinner a bha an taigh-òsta aig aon àm .
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- LMS 15014 air trèana mheasgaichte ann an Srath Pheofhair
- EXTERNAL ID
- PC_HRS_STATIONS_001_1263
- ÀITE
- Srath Pheofhair
- SGÌRE
- Inbhir Pheofharain
- SIORRACHD/PARRAIST
- ROS: Fothraitidh
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27907
- KEYWORDS
- stèiseanan rèile
locomotaibhean
trèanaichean
Tha an dealbh camara seo a' sealltainn LMS 15014 air trèana mheasgaichte ann an Srath Pheofhair.
Ann an 1892 fhuair Rèile na Gàidhealtachd dà einnsean tanca 4-4-0 a chaidh a thogail dha Rèile Mòr an Ear Uruguaidh ach cha do ghabh iad iad. An dèidh ùine dearbhaidh cheannaich iad an dà locomotaibh agus chaidh an àireamhachadh HR 101 & 102. An dèidh a' bhuidhneachaidh, b' e LMS 15014 a bha air 102 agus chaidh a toirt a-mach àseirbheis mu dheireadh san Dùbhlachd 1934.
Ann an 1885 dh'fhosgail Rèile na Gàidhealtachd loidhne meòir a' ceangal an loidhne eadar Inbhir Nis agus Port an t-Sròim ri baile spà Srath Pheofhair, àite turasachd a bha a' còrdadh ri mòran ann an linn Bhictòria. Dhùin an loidhne do sheirbheisean luchd-siubhail sa Ghearran 1946 agus do thrafaig bathair san Màrt 1951.


text:
- TIOTAL
- Adagan arbhair ann an achadh
- EXTERNAL ID
- GAIRLOCHM_630
- ÀITE
- Bail’ a’ Ghobhain
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 5893
- KEYWORDS
- croitearachd
obair an fheòir
feur
àiteachas
Cruachan coirce ann an achadh ann am Bail’ a’ Ghobhainn air croit àireamh 22. ’S e "Taigh an Dànag" an taigh anns a’ mheadhan, taigh Dhòmhnaill MhicCoinnich, àireamh 20. Tha "Daisy Cottage" ri fhaicinn air an fhìor làimh dheis agus gu clì air tha "Willowbank".
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Mar freagairt air sgeulachd de tidsear Gàidhlig à Chanada air a bhith dhiùltadh le Oifis na Dùthcha aig Bun Sgoil Bhun Easain air Eilean Muile: Gu fìrinneach tha gainnead ann de tidsearan Gàidhlig airson na dreuchdan a tha ri fhaighinn air feadh na h-Alba. Tha grunnan tursan air tachairt sa bhliadhna seo chaidh far an […]
Goireas Ùr: Cruthadair Cunntas-beatha
Tha sinn gu math toilichte ag ràdh gu bheil an Cruthadair Cunntas-Beatha ùr againn a-nis ri fhaighinn. ‘S urrainn dhuibh a chleachdadh airson cunntas-beatha air-loidhne a dhèanamh, a bhios feumail nuair a chuireas tu tagradh airson obair air an làrach againne neo àiteigin eile a thogras tu. Ma tha LinkedIn agaibh an-dràst, ‘s urrainn dhut […]
Obraichean Gàidhlig air geàrr-liosta nan Duaisean Gàidhlig
Tha sinn air leth phròiseil gu bheil sinn air a’ gheàrr-liosta airson na Duaisean Gàidhlig 2017. Tha sinn air a’ gheàrr-liosta airson an Duais Eaconamach na Gàidhlig, le Thorntons Investments nan luchd-urrais, ’s seo ag aithneachadh am buaidh aig Obraichean Gàidhlig air a’ choimhearsnachd Gàidhlig bhon a chaidh e air bhog an-uiridh, agus cuideachd an […]
Aithisg 2016-17 / Report 2016-17
Tha sinn air leth toilichte aithisg ùr a chur air bhog a’ toirt iomradh air bliadhna de shanasan-obrach airson obraichean Gàidhlig. Lorgar còrr ‘s 250 obraichean Gàidhlig air an sanasachd air feadh na h-Alba, le tuarastalan de urrad £3 millean. Bha còrr ‘s leth de na obraichean ri fhaighinn ann an teagaisg, le àireamhan mòra […]
Goireasan Ùra: Alerts ‘s Tagraidhean Ùra
Tha sinn gu math toilichte dà ghoireas ùra sealltainn dhaibh air Obraichean Gàidhlig, an dà chuid airson fastaichean agus airson daoine a’ sireadh obrach. We’re delighted to bring you two new features on Obraichean Gàidhlig to help both employers and job seekers. Alerts ‘S urrainn dhuibh a-nis alert sònraichte a dhèanamh dhuibh fhèin airson […]
1 bliadhna de dh’ Obraichean Gàidhlig / 1 year of Obraichean Gàidhlig
‘S e co-latha-bhreith aig Obraichean Gàidhlig a th’ ann, ‘s sinn air a bhith air loidhne airson bliadhna, agus leis a sin tha sinn a’ cur air dòigh aithisg air na chothroman Gàidhlig tha air a bhith an sanasachd air an làrach againn bhon a thòisich sinn. Mar phàirt den aithisg, tha sinn airson ur […]
Goireasan ùra: Comharran, Mobile ‘s Embed
Tha sinn gu math toilichte trì goireasan ùra a shealltainn dhuibh a ‘s urrainn dhuibh a’ cleachdadh air Obraichean Gàidhlig a-nis. Clàraich leinn an-diugh airson ga chleachdadh. We’re very happy to show you three new features on our site to make Obraichean Gàidhlig even better. Sign up today to make the most out of them. […]
Obraichean Gàidhlig a’ faighinn taic bho Bhòrd na Gàidhlig
Tha a’ bhuidheann a tha air cùl an làraich-lìn Obraichean Gàidhlig a’ dèanamh gàirdeachas ris an naidheachd gu bheil iad air taic luach £1,115 fhaighinn bho Bhòrd na Gàidhlig airson Obraichean Gàidhlig a ruith ’s a leasachadh thairis air a’ bhliadhna ri thighinn. ’S ann bhon stòras Taic Freumhan Coimhearsnachd a tha an t-ionmhas a’ […]
Roghainn cànan ‘s na cuairt-lìtrichean / Language choice in our newsletters
Tha e cudromach dhuinn gu bheil e cho furasta ‘sa ghabhas dhuibh fiosrachadh fhaighinn mu dheidhinn na h-obraichean Gàidhlig as ùra. Mar sin, tha sinn a-nis a’ toirt an roghainn dhuibh eadar na chuairt-litrichean againn fhaighinn ann an Gàidhlig neo Beurla a-mhàin. Ma tha sibh a’ faighinn an cuairt-litir againn mar thà, coimhead airson an […]
Tachartas Siuthad! 2017 Inbhir Nis / Siuthad! 2017 Inverness event
Bidh sinn an làthair aig an tachartas Siuthad! ann an Inbhir Nis a-màireach, far am bidh sgoileirean à àrd-sgoiltean bho air feadh na Gàidhealtachd a’ tighinn airson faicinn na cothroman a th’ ann dhaibh ri linn na Gàidhlig a thaobh dreuchdan. ‘S ann aig Skills Development Scotland a tha an tachartas, agus ‘s e cothrom […]


text:
- TIOTAL
- "Newtonmore Station" le Màiri Hedderwick
- EXTERNAL ID
- GB1796_D1101_2_25_42_09
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- CRUTHADAIR
- Mairi Hedderwick
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 11550
- KEYWORDS
- rathaidean-iarainn
stèiseanan rèile
Chaidh Stèisean Rèile Bhaile Ùr an t-Slèibha thogail ann an 1893 gus àite an stèisean tùsail a dh'fhosgail 30 bliadhna roimhe sin a ghabhail. 'S togalach mòr a th' ann a' sealltainn cho measail 's a bha daoine air a' bhaile ann an linn Bhictòria. 'S e stad air a' phrìomh loidhne eadar Peairt agus Inbhir Nis a th' ann am Baile Ùr an t-Slèibh.
An toiseach, b' e Stonemuir a bha air ach dh'atharraicheadh an t-ainm ann an 1828 gu Baile ùr an t-Slèibh. Aig toiseach an 19mh linn chumadh na margaidhean as motha eadar Inbhir Nis agus An Eaglais Bhreac an seo. Le ùidh na Banrìgh Bhioctòria sa Ghàidhealtachd, thadhail I air Àird Mhairgidh a tha faisg air agus smaoinich i air a cheannach. Dh'fhàs Baile Ùr an t-Slèibh mar bhaile-turasachd, le sealg agus iasgach dha na daoine-uasal air na h-oighreachdan mòra.
Tha an obair seo bho chruinneachadh de dheilbh agus sgeidsichean leis an sgrìobhadair agus an neach-dhealbh mòr-chòrdte, Màiri Hedderwick. Tha ceangal air choreigin aca uile ri Baile Ùr an t-Slèibh agus tha mòran dhiubh cuideachd a' riochdachadh gèam iomain. Thathas nas eòlaich air Màiri Hedderwick mar ùghdar agus neach-dhealbh an t-sreath leabhraichean chloinne, Ceitidh Mòrag, air a bheil mòran measail.


text:
- TIOTAL
- Aiseag Ullapul - Steòrnabhagh
- EXTERNAL ID
- HC_PLANNING_01_125_0224
- ÀITE
- Steòrnabhagh
- SGÌRE
- Leòdhas
- SIORRACHD/PARRAIST
- ROS: Steòrnabhagh
- DEIT
- 1973
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14214
- KEYWORDS
- aiseagan
bàtaichean
bàtaichean-aiseig
còmdhail
slighean
cidheachan
cinn-uidhe
Bhiodh aiseag a' dol eadar Loch Shìophort ann an Eilean Leòdhas gu Malaig taobh Chaol Loch Aillse gu 1972. Air 1 Cèitean 1972, thòisich seirbheis aiseig air an t-slighe nas giorra eadar Ullapul is Steòrnabhagh. Bha feum aig a' chiad aiseag, an 'Iona' air crann-togail air an taobh gus carbadan a chur air bòrd a chionn 's nach robh altan-aiseig deiseil ann an Steòrnabhagh no Ullapul. Nuair a chaidh na h-altan-aiseig a chrìochnachadh, is nuair a thàinig an 'Clansman,' bha e comasach do chàraichean dràibheadh air aig aon taobh agus dràibheadh dheth air an taobh eile. Bha e tòrr na b' fhasa an aiseag a luchdachadh is fhalamhachadh. Chaidh 'Suilven' a chur an àite an 'Clansman' ann an 1973/74, agus ghabh am bàta a tha fhathast air an t-slighe thairis an t-slighe ann an 1995/6.
Is e an t-slighe eadar Ullapul is Steòrnabhagh tè de na h-aiseagan as trainge a th' aig Caledonian Mac a' Bhruthainn agus bidh mu 92,000 daoine ga chleachdadh gach bliadhna. Bidh dhà no trì tursan gach rathad ann gach latha. Tha an aiseag a-nis a' ruith a h-uile latha às dèidh do dh'aiseagan Sàbaid tòiseachadh anns an Iuchar 2009.
Anns an dealbh seo, chithear an 'Clansman' a' tighinn a-steach a Steòrnabhagh.


text:
- TIOTAL
- Pìobairean Bhràgad Shaor-thoileach na Gàidhealtachd ann an Inbhir Ghòrdain san Og-mhios 1893
- EXTERNAL ID
- GB1796_1999_116_267
- ÀITE
- Inbhir Ghòrdain
- SIORRACHD/PARRAIST
- ROS: Ros Cuithne
- DEIT
- Ògmhios 1893
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11313
- KEYWORDS
- pìobairean Bhràgad Shaor-thoileach na Gàidhealtachd
Inbhir Ghòrdain
Buidhnean-airm Saor-thoileach
dìon na dùthcha
Feachd Tìreil
còmhlain pìoba
Pìobairean Bhràgad Shaor-thoileach na Gàidhealtachd ann an Inbhir Ghòrdain san Òg-mhios 1893.
As dèidh Ath-leasachaidhean an Airm ann an 1881, thàinig na bràgadan saor-thoileach gu bhith nam pàirt coileanta dhe na rèiseamaidean ionadail. Ann an 1887-1888, bha iad air an cur an dreuchd ùr mar Bhuidhnean-airm Saor-thoileach fon cuid rèiseamaidean phàrantail. Bha obair nam Buidhnean-airm cuibhrichte ri dìon na dùthcha, agus cha robh aca ri seirbheis a dhèanamh thall thairis.
Thàinig na Buidhnean-airm Saor-thoileach gu bhith na Fheachd Tìreil fo leasachaidhean Haldane ann an 1908, agus bha an dreuchd air atharrachadh gu bhith ag obair, nam biodh feum orra, mar fheachd taiceil san Roinn Eòrpa. Chaidh am plana seo a chur gu feum ann an 1914 nuair a chaidh am Feachd Tìreil a chur gu seirbheis san Fhraing
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Taigh Maighstir an Stèisein, Caol Loch Aillse
- EXTERNAL ID
- HCD00144
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11872
- KEYWORDS
- Maighstir an Stèisein
taigh
rathad-iarainn
cairtean-rèile
drochaid
Bha Taigh Maighstir an Stèisein anns a' Chaol a' coimhead a-mach thairis air an stèisean agus air a' chidhe a bharrachd air seallaidhean eireachdail a bhith aige chun an Eilein Sgitheanaich. Chithear pàirt den rathad-iarainn air falbh bhon phrìomh rèile, air a lìonadh le cairtean-rèile a tha a' ruith a-mach bhon stèisean fhèin fon taigh. Bha ceumannan sìos na creagan a' ciallachadh gun robh e furasta gu leòr airson Maighstir an Stèisein fhaighinn sios don stèisean seach dha a bhith a' coiseachd air ais don prìomh rathad agus tarsainn an drochaid a tha ri fhaicinn dìreach, fada chun na làimh chlì anns an dealbh. Tha fiosrachadh ionadail ag ràdh gur e Cailean MacUilleim a bha Maighstir an Stèisein eadar 1929 agus 1939
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Niall Mac a' Phearsain is Loch Aillse
- EXTERNAL ID
- HCD00387
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12102
- KEYWORDS
- Niall Mac a' Phearsain
Loch Aillse
Chithear Niall Mac a' Phearsain, mac an dealbhadair Donnchadh Mac a' Phearsain, an seo a' togail nan dealbhan aige fhèin air cladach Loch Aillse, a' coimhead dhan Eilean Sgitheanach, air an taobh dheas, is A' Ghlas Bheinn aig astar san ear-dheas. Tha Niall a' nochdadh ann an dealbhan athar gu math tric, uaireannan ann am fèileadh. Bha e còmhla ri athair an còmhnaidh nuair a bha e a' coiseachd is a' falbh air baidhsagal san sgìre mu Chaol Loch Aillse. Rugadh is thogadh Niall anns A' Chaol. Bhàsaich e air a' 21mh dhen Chèitean 1944, aig 24 bliadhna a dh'aois, mar thoradh air leòntan a fhuair e aig 16mh Armlann Gunnachan an Airm ann an Kent
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Foillseachaidhean Taghaidh, 1874: Clàr-bìdh airson dinneir gus Teàrlach Friseal Mac an Tòisich a mholadh
- EXTERNAL ID
- Z_QZP40_2915_P083
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 9034
- KEYWORDS
- taghaidhean
poilitigs
luchd-poilitigs
pàrtaidhean poilitigeach
Seo clàr-bidh airson dìnneir anns an taigh-òsta Rìoghail, Inbhir Nis a chaidh a chumail an dèidh taghadh coitcheann 1874 gus Teàrlach Friseal Mac an Tòisich, an tagraiche soirbheachail airson sgìre-taghaidh Bailtean Inbhir Nis, a mholadh.
B' e toradh an taghaidh airson Bailtean Inbhir Nis (a' gabhail a-steach Inbhir Nis, Inbhir Nàrann, Farrais is A' Chananaich):
Friseal Mac an Tòisich (Libearalach neo-eisimeileach) - 1,134
Mac an Tòisich an Ràthaig Mhòir (Libearalach)- 879
Mac an Tòisich an Tuilm (Tòraidh) - 16
Fhuair na Libearalaich aig Uilleam Gladstone a' mhòr-chuid de na bhòtaichean san taghadh, ach fhuair na Tòraidhean aig Benjamin Disraeli a' mhòr-chuid ann an Taigh nan Cumantan. 'S e pàirt mòr den adhbhar gun d' fhuair iad iomadh roinn-taghaidh gun fharpais


text:
- TIOTAL
- Saighdearan saor thoileach bho na Camshronaich a' faighinn bhuinn, Inbhir Nis
- EXTERNAL ID
- GB1796_1999_116_126
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1900an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11220
- KEYWORDS
- Caisteal Inbhir Nis
Na Camshronaich
Cogadh nam Boer
uitlanders
Saighdearan saor thoileach bho na Camshronaich a' faighinn bhuinn aig Caisteal Inbhir Nis mar chomharradh air an t-seirbhis a thug iad seachad ann an ceann a deas Afraga no Cogadh nam Boer 1899-1902. Bha an cogadh eadar na Breatannaich agus na Boers, sliochd nan Duitseach a thàinig a dh' Afraga a deas. Thàlaidh an t-òr ann an sgìre an Transvaal- poblachd nam Boer- mèinnnearan à dùthchannan eile agus bha Breatannaich nam measg. Thug na Boers "uitlanders" orra agus bha iad a' coimhead sìos orra agus a' cur chìsean troma orra. Dh' iarr "uitlanders" Bhreatainn cuideachadh air an dachaigh agus an dèidh cogadh a mhair trì bliadhna, rinneadh a' chùis air na Boers agus chàill còrr is 20,000 duine am beatha.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Ainmean nan iasgairean gam foillseachadh
Dh'fhoillsich na Poilis ainmean a' cheathrar iasgairean a bh' air bòrd a' bhàt'-iasgaich an Louisa a chaidh fodha far Mhiughlaigh madainn Disathairne.
Chaidh dithis den chriutha fhaighinn marbh.
'S iad sin Martin Johnstone, 29, à Hàcraig ann an Gallaibh, agus Chris Moireasdan, 27, à Steòrnabhagh.
Tha an ceathramh fear, a tha fhathast a dhìth, air ainmeachadh mar Paul Alliston (roimhe Mac a' Mhaoilein) 42, às na Lochan ann an Leòdhas.
Chaidh aig a' cheathramh duine, a tha na 20an agus a' fuireach sna h-Eileanan Siar, air snàmh gu creagan, far an deach a thogail le luchd-teasairginn. Cha deach a ghoirteachadh gu dona.
Tha Meur Rannsachaidh nan Tubaistean Mara a' dèanamh sgrùdaidh air a' mhuir far an deach an soitheach fodha, feuch dè dh'adhbharaich an tubaist.


text:
Comhairlichean a' cur taic ri CalMac
Iarraidh comhairlichean Earra-Ghàidheal agus Bhòid air Riaghaltas na h-Alba seirbheisean-aiseig a' chosta an iar a chumail san roinn phoblaich.
Tha dùil ri dearbhadh an dèidh an taghaidh Albannaich, an iad a' bhuidheann phoblach, CalMac, neo a' chompanaidh phrìobhaideach, Serco, a gheibh an cùmhnant ùr.
Sgrìobhaidh comhairlichean Earra-Ghàidheal is Bhòid litir gu Riaghaltas na h-Alba ag iarraidh orra spèis a thoirt do dh'aithisg bho eòlaichean aig Oilthigh Ghlaschu a tha ag ràdh gum bi an t-seirbheis gu math nas fheàrr le bhith a' fuireach ann an làmhan poblach.
'S e an Comh. Robin MacMhuirich a chuir an gluasad air adhart, agus ged a tha e ag aideachadh gu bheil rudan nach eil buileach ceart mu dhòighean-obrach ChalMac, thuirt e gu bheil e nas fheàrr na seirbheisean-aiseig a chumail san roinn phoblaich.
"Meanndaidh tu rudan a dhèanamh, agus thar nam bliadhna rinn sinn mòran," thuirt e.
"Meanndaidh tu cainnt ri CalMac agus tha mi a' smaoineachadh nam biodh cùisean ann an làmhan prìobhaideach gum biodh iad airson airgead a dhèanamh, agus dòcha nach fhaigheadh sinn seirbheis cho math," thuirt Mgr MacMhuirich.
Thig dearbhadh air cò gheibh an cùmhnant an dèidh an taghaidh Albannaich sa Chèitean.


text:
Tha thìde agam eirigh
'S tha thìde agam eirigh ach a léir dhomh mo bhrogan
'S gos a léir dhomh mo bhata 's gun toir e tacan a' ròid mi
'S mi dol a shealltuinn air a' ghruagaich a bha's a' bhuaile 'na h-ònar
Ach nuair raine mi 'm baìle cha robh 'n taigh man bu chòrr dha
Bha mo ghruagach dhonn mhin-gheal 's i 'na sìneadh 's an t-seòmar
'S i 'na sìneadh f'on uinneig far nach cluinninn-s' a comhradh
'S i 'na sìneadh air deile 's 'na léine fuar reòite
Thì a chruthaich na saoghail, gléidh mi gun dol gòrach
Gléidh rium-sa mo chiall 's na leig a dh'iarraidh an còrr mi.


text:
Ratharsair mìos eile gun nurs
Bidh Eilean Ratharsair air fhàgail às aonais chobhair mheidigich taobh a-muigh nan uairean àbhaisteach airson na ceathramh mìos sreath a chèile.
Choinnich NHS na Gàidhealtachd ri coimhearsnachd an eilein Diluain a bhruidhinn mun t-suidheachadh.
Thuirt am Bòrd-Slàinte gu bheil e doirbh luchd-obrach slàinte fhaighinn a tha deònach a thighinn a dh'fhuireach san eilean, ach gun till iad a Ratharsair 'son chòmhraidhean a bharrachd.
"An dragh as motha a th' ann an-dràsta, nach eil nurs anns an àite air an oidhche," thuirt John Willie MacGilliosa a bha aig a' choinneimh.
Àrachas Nàiseanta
"Ma thèid dad ceàrr, chan eil aiseag againn, tha am bàt-aiseig ceangailte ris a' chidhe, agus ma thachras dad air an oidhche, an uair sin chan eil nurs againn airson frithealadh muinntir an àite ma thèid dad ceàrr.
"Tha e diofraichte feadh an là, agus bha sinne ag ràdh aig a' choinneimh gum biodh sinn nas fheàrr le nurs air an oidhche, agus gun nurs a bhith againn fad an là.
"Ma thèid dad ceàrr tha an aiseag a' ruith, agus tha daoine air an cois co-dhiù, 's tha e soirbh gu leòr daoine a chur a-null air an aiseag chun an Eilein Sgitheanaich gu ospadal no dotair no dad sam bith.
"Thuirt iad gun tig iad ais ais a bhruidhinn ri muinntir an àite a-rithist an ceann mìos, airson feuchainn ri rud a dhèanamh gum biodh an NHS agus muinntir an àite toilichte leis.
"Ach an-dràsta tha iad gu math fada bho chèile an rud a tha iad ag iarraidh.
"Tha muinntir an àite ag iarraidh nurs ann an seo làn-ùine, ach tha an NHS ag ràdh nach urrainn dhaibh sin fhaighinn.
"Tha iad an dèidh sanas a chur a-mach airson nursaichean 's cha d' fhuair iad feadhainn a thigeadh dhan àite.
"Ach mar a tha an sanas aca air fhacladh, tha iad a' cur, cha-mhòr, rudan mu choinneimh nan daoine a bu thoil a thighinn ann an seo ag ràdh nach e àite math a th' ann an Ratharsair.
"Tha iadsan a' bruidhinn gu bheil dòigh air a cur mun coineimh gum feum iad a dhèanamh ann an dòigh a tha a' tighinn fon rìoghachd uile gu lèir, is gum feum iadsan cumail ri sin.
"Ach bha sinne ag ràdh riutha, tha e math gu leòr a bhith a' cur ann rudan 's dòcha a chuireas daoine dheth tighinn dhan àite, ach chan eil iad a' cur ann gu leòr a thàladh daoine dhan àite.
"Tha còir aca a dhèanamh. 'S e sin an obair aca. Airson a bhith a' frithealadh muinntir an àite, 's muinntir Alba uile gu lèir.
"Sin an obair a th' aca. Tha iad a' faighinn, mar a thuirt boireannach ann an siud, "carson a tha sinn a' pàigheadh an àrachais nàiseanta againn?"
"Sin an obair a th' aca, airson a bhith a' frithealadh dhaoine - gu h-àraid seann daoine - 's a bhith a' coimhead às an dèidh.
"Nise, tha sinne a' pàigheadh, 's tha a h-uile duine a' pàigheadh airgid, airson gum faigh sinn nursaichean agus dotairean airson a bhith a' coimhead às ar dèidh," thurt e.


text:
Beartan Urras Mhuaitheabhail
Tha Urras Mhuaitheabhail air na Lochan an Leòdhas air còig beartan a cheannach.
Tha iad a-nise a' trèanadh ceathrar dhaoine òga airson na beartan a ghabhail air màl.
Chaidh an t-Urras a stèidheachadh le airgead bhon chompanaidh a bha am beachd tuath-gaoithe a thogail an Ceann a Deas nan Loch.
Chosg gach beart còrr air £20,000.
Thuirt Cathraiche Urras Mhuaitheabhail, Iain MacÌomhair, gun robh iad a' coimhead ri dè a dhèanadh feum dhan choimhearsnachd agus gur e obraichean a chruthachadh fear de na prìomh amasan a bh' aca.
Bha e ag ràdh: "Bha fios againn gun robh daoine a' miannachadh tòiseachadh a' breabadaireachd, ach nach robh cothrom aca beartan fhaighinn."
Tha ceist ann ge-tà dè cho fada sa thèid ionmhas an Urrais ri linn 's gun deach a' chompanaidh a bha a' dol a leasachadh an tuath-ghaoithe à bith.
Thuirt Mgr MacÌomhair: "Airson an t-airgead fhaighinn mar a bha dùil, dh'fheumadh a' phròiseict a dhol air adhart.
"An-dràsta 's e an t-airgead a bh' againn bhon aonta agus na cùmhnantan a bh' ann, agus tha sin sàbhailte, agus 's e an t-airgead sin a th' againn an-dràsta anns an Urras agus 's ann leis an airgead sin a bhios sinn a' cur air adhart phròiseictean den t-seòrsa agus a' cuideachadh phròiseictean eile anns a' choimhearsnachd."


text:
Nochd Suntory, buidheann Iapanach dhibhe gum bi iad a' reic 150 botail uisge-beatha sònraichte don 50 mh bliadhna de Rolling Stones aig JPY 500,000 bhon 30mh lath den Damhair. Tha an t-uisge-beatha air a dèanamh á uisge-beatha de na bliadhna a tha a' buntainn do Rolling Stones mar a leanas.
Yamazaki 1962 nuair a tha Rolling Stones air a stéidheachash.
Yamazaki 1971 nuair a thòisich Rolling Stones seula na teangaidh a chleachdadh.
Hakushu 1990 nuair a thàinig Rolling Stones sa chiad àm do Iapan.
Sa mhadainn air an 12a latha den Iuchar, bha an t-uisge mòr ann an Sgìre Kumamoto agus Oita. Fhuraing na sgìrean tuir mhòr agus maoime-slèibhne agus bhàsich 16 daoine agus tha 10 daoine air chall. Ràinig meud an uisge na chòrr is 100mm a dh'àird agua nochd Buidheann-ghnìomha na Sìde gur e an clàr nas miosa sba sgìrean a th' ann. Thathar ag ràdh gum bi i glè fhrasach air an 13mh latha cuideachd agus tha Buidheann-ghnìomha na Sìde a' sìor toirt rabhadh do na còmhnaichean.
Mu dheidhinn gun do mharbh an sgoilear esan leis na maoidheaidh bho na sgoilearan eile san sgoil san Damhair an uiridh ann an Cathar Otsu, Sgìre Shiga, àrd an fheasgair air an 11mh latha den Iuchar, chuir Poileas Shiga gach mu deichnear luchd-sgrùdaidh air falbh do bhòrd an fhoghlaim agus an sgoil airson a' chùis a rannsachadh. Tha seo glè neo-àbhaisteach.
San sgoil
Sa bhòrd an fhoghlaim
Bha iad a' cruinnicheadh nan fianais agus a' cumail agallaimh leis na tidsearan agus bùil de bhòrd an fhoghlaim. Tha dùil aca agallaimh a chumail leis na sgoilearan as dèidh. Bidh iad a' dearbhadh gun tug no nach tug na sgoilearan dhan sgoilear na maoidheaidh.
Thuirt Akio Mitsushige, Stiùireadair na Sàbhailteachd de Phoileas Shiga, "Carson nach do chuireadh bacadh air an fhèin-mharbhadh? Bu chòir dhuinn na adhbharan fhaighinn a-mach gu dearbh. Bidh sin a' cur bacaidh air sgiorraidh ionnan.."
Mu dheidhinn gun do mharbh an sgoilear esan leis na maoidheaidh bho na sgoilearan eile san sgoil san Damhair an uiridh ann an Cathar Otsu, Sgìre Shiga, nochd Poileas na Cathair Shiga gu bheil iad a' toiseachadh air an cùis a rannsachadh. Tha iad ag ràdh gu bheil comasachd dheth ann gu bheil cuid de na maoidheaidh cionntach. Tha am poileas ag eagrachadh sgioba de fhichead luchd-sgrùdaidh dhan chùis.
Air do na parantan aig an sgoilear a chluinntinn, chuir romhpa casaid eucorach a thoirt air na sgoilearan sa phoileas a-rithst.
Air an 10mh latha, nochd bòrd an fhoghlaim na meadhanan gu bheil iad air a dhearbhadh gun do fhulaing sn sgoilear maoidheaidh. Ach nuair a chur aon den luchd-naidheachd ceist, "An do mharbh na maoidheaidh e?", fhureagairt bòrd an fhoghlaim, "Chan eil fhios againn."
Àrd an fheasgar air an 10mh latha, nochd Namomi Koshi, Bana-àrd-bhàillidh de Otsu do na meadhanan chan eil an cunntas a rinn bòrd an fhoghlaim agus an sgoil urrasach idir agus gu bheil i cinnteach gun do mharbh na maoidheaidh e. Tha i ag ràdh gum bi i ag eagrachadh sgioba de buill gun oifigeach agus gum bi i a' leigeil leis na maoidheaidh a rannsachadh.
San Damhair an uiridh ann an Cathar Otsu, Sgìre Shiga, leum sgoilear (13 a dh'aois) a-mach à togalach àrd dhan ùrlar agus bhàsaich e. B' e fèin-mharbhadh. Chagaireadh maoidheadh bho na sgoilearan eile agus rannsaich an sgoil leis a h-uile sgoilearan. Nochd bòrd an fhoghlaim nach robh maoidheadh dhan sgoilear ach...
An togalach àrd
Chunnacas iomadh maoidheadh air an cunntas a rinn bòrd an fhoghlaim agus an sgoil. Bha mòran sgoilearan a' faicinn nan maoidhidh agus eòlach air gun robhar a' leigeil leis rùisgte agus a' togail a dhealbhain, ga bhuaileadh agus ga bhreabhadh, a' gabhail a airgead, a' mùnadh air a aodach agus a' droch-dhìoladh dha, a' moladh dha fèin-mharbhadh, gun robh na tidsearan eòlach air na maoidheaidh, gun robh an sgoilear ag iarraidh air na tidsearan ga chuideachadh agus nach do chuidich na tidsearan e. Ach tha an sgoil ag ràdh nach eil fianais gu lèor a nochdadh gun do thachair na maoidhidh gu dearbh.
Cha d' chum na tidsearan agallamh ris na sgoilearan a rinn na maoidhidh. Thuirt na tidsearan gu bheil na còirean a' chinne-daonna aig na sgoilearan agus nach faod iad agallamh a chumail gun fhianais gu lèor.
Chaidh a phàrantan dhan phoileas gus casaid eucorach a thoirt air na sgoilearan ach dhiùlt am poileas ga gabhail trì uairean. Thuirt am poileas don luchd-naidheachd nach eil adhbhar aca a nochdadh dhaibh.
Thug a phàrantan casaid shìobhalta air na sgoilearan agus a' chathar aig a bheil an sgoil. Sa chùirt thuirt bòrd an fhoghlaim do a phàrantan, "Can dhuinn cunntas air an tìm agus an àite aig an do thachair gach maoidheadh! Can dhuinn dòigh mhath gus bacadh a chur air maoidhidh!."
Chuir na stèiseanan TV agus na pàipearan cunntas air a' chùis agus thug a' bhana-àrd-bhàillidh de Otsu gealladh a' chùis a rannsachadh a-rithst ach tha am maighstir-sgoile ag ràdh gu bheil na stèiseanan TV agus na pàipearan ag inniseadh breuge.
Thathar ag ràdh gur àbhaist do na sgoilean maoidheadh fhalach air do shgoilear fèin-mharbhadh a dhèanamh. Nam biodh an dà chuid de an sgoil agus bòrd an fhoghlaim mì-cheart, bhiodh an sgoil na ifrinn.
Feasgar air an 6mh latha san Iuchar,fiu 's ged a bha an t-uisge ann, bha mu 150 mìle duine a' coinnicheadh air beulaibh Taigheadais Oifigeil a' Phrìomhair a-rithst agus a' cur an aghaidh an opairèisean ann an Ionad Niuclasach Òi a thòisich an opairèisean air an 4mh latha den Iuchar a-rithst.
Bha an riaghaltas airson bacadh a chur air an soilleireachadh agus dhuin e Stèisean na Treanaichean Beulaibh Taigheadais Oifigeil a' Phrìomhair. Tha an riaghaltas a' sìor leigeil seachad an soilleireachadh ach is dòcha gu bheil an t-eagal mòr aige gu fìor air a' mhuinntir a tha a' cur an aghaidh air na Ionad Niuclasach.
Air beulaibh Taigheadais Oifigeil a' Phrìomhair (1)
Air beulaibh Taigheadais Oifigeil a' Phrìomhair (2)
Aig 8 uairean, nochd an luchd-eagrachaidh ceann an soilleireachaidh ach nach do dh'fhalbh na daoine a dh'aithghearr idir.
Air an 3s latha den Iuchar chum NISA (Buidheann-gnìomha na Sàbhailteachd Niuclasach agus Gnìomhachais) coinnicheadh agus bha dùil aca lèirmheas a dhèanamh air an sgàineadh fo Ionad Niuclasach Òi. Ach cha do chuir Buidheann Dealain Kansai, aig a bheil an t-ionad, an cunntas agus thuirt iad nach d' fhuair iad a-mach e. Thuirt na buill de NISA gu bheil am buidheann mì-cho-chomann.
Sgàineadh fo Ionad Niuclasach Òi (1)
Sgàineadh fo Ionad Niuclasach Òi (2)
Tha sgàineadh fo Ionad Niuclasach Òi agus tha na eòlaichean air a bhith ag iarraidh air am buidheann lèirmheas a dhèanamh air. Thathar ag ràdh gum biodh an ionad air suidheachadh uamhasach cunnartach nam biodh an sgàineadh gnìomhach.
Tha na eòlichean ag ràdh gu bheil iad airson a dhol dhan ionad gus an sgàineadh a rannsachadh a dh'aithghearr an àite an lèirmheais.
Air an 2a latha den Iuchar nochd Rakuten, aon de na bùthan Iapanach as motha gum bi Kobo Touch, leughadair leabhar-dealain ri fhaighinn aig JPY 7,980 air Rakuten bhon 19th lath den Iuchar. Tha mu 2 GB cuimhe air Kobo Touch agus bidh e a' cumail mu 1,000 leabhar. Tha e dìreach 185 g air cudrom. Bidh ceangail aige ri Kobo Bùth Leabhair le WiFi agus tha còrr is 2,400 mìle leabhar dealain rim faighinn agus tha 30,000 dhiubh san Iapanais.
Tha e comasach air faidhle PDF a fhosgladh agus bidh sinn a' leughadh iomadh leabhar air eadar-lìon an asgaidh.
Kodo Touch
Tha Kodo na bhidheann ann an Canada. Tha mu 9 mìle duine a' cleachdadh Kodo Touch ann an 190 dùthchannan.
Ard an fheasgair air an 1mh latha den Iuchar, nuair a tha iomadh duine a' cur an aghaiadh, tha Buidheann Dealain Kanasai air an obrachadh den 3s readhactar a thòiseachadh ann an Ionad Niuclasach Òi a-rithst. Tha dùil aig an buidheann a' chiad dhealan a chur a-mach air a' chliath air an 4mh latha. Bidh an readhactar ag obair aig a' chumhachd as àirde air an 8mh latha.